type: legislation

text:
 |
 52011PC0751
 Priekšlikums EIROPAS PARLAMENTA UN PADOMES REGULA ar ko izveido Patvēruma un migrācijas fondu /* COM/2011/0751 galīgā redakcija - 2011/0366 (COD) */
 PASKAIDROJUMA RAKSTS
 1. PRIEKŠLIKUMA KONTEKSTS
 Pēdējo gadu laikā
 nepārtraukti ir vērsušies plašumā ar Brīvības,
 drošības un tiesiskuma telpu saistītie politikas virzieni. To loma
 tika apstiprināta Stokholmas programmā[1]
 un tās rīcības plānā[2],
 kuru īstenošana ir stratēģiska prioritāte turpmākiem
 pieciem gadiem un aptver tādas jomas kā migrācija
 (legālā migrācija un integrācija, patvērums,
 nelikumīga migrācija un atgriešana), drošība (terorisma un
 organizētās noziedzības novēršana un cīņa pret
 to, policijas sadarbība) un ārējo robežu pārvaldība
 (tostarp vīzu politika), kā arī šo politikas virzienu
 ārējo dimensiju. Lisabonas līgums arī ļauj
 Savienībai pierādīt lielāku apņēmību
 atbildēt uz pilsoņu ikdienas bažām brīvības,
 drošības un tiesiskuma jomā.
 Stokholmas programmā ir atzīts, ka
 pieaugošā personu mobilitāte rada gan iespējas, gan
 pārbaudījumus, un uzsvērts, ka labi pārvaldīta
 migrācija var sniegt ieguvumus visām ieinteresētajām pusēm.
 Eiropadome ir arī atzinusi, ka to lielo demogrāfisko problēmu
 kontekstā, ar kurām Savienība saskarsies nākotnē,
 pastiprinoties darbaspēka pieprasījumam, elastīga
 migrācijas politika ilgtermiņā būtiski sekmēs
 Savienības ekonomisko attīstību un efektivitāti.
 Komisija 2011. gada
 29. jūnijā pieņēma priekšlikumu nākamajai daudzgadu
 finanšu shēmai 2014.–2020. gadam „Budžets stratēģijai
 “Eiropa 2020””.[3]
 Tādos iekšlietu politikas virzienos, kas attiecas uz drošību,
 migrāciju un ārējo robežu pārvaldību, Komisija ir
 ierosinājusi vienkāršot izdevumu instrumentu struktūru,
 samazinot programmu skaitu līdz divu pīlāru struktūrai –
 Migrācijas un patvēruma fonds un Iekšējās drošības
 fonds.
 Ar šo regulu tiek izveidots Patvēruma un
 migrācijas fonds, kurā tiek izmantots spēju veidošanas process,
 kas tika izvērsts ar Eiropas Bēgļu fonda[4], Eiropas Trešo valstu valstspiederīgo
 integrācijas fonda[5] un
 Eiropas Atgriešanās fonda[6]
 palīdzību, un tas tiek paplašināts, vispusīgāk
 aptverot Savienības kopējās patvēruma un imigrācijas
 politikas dažādus aspektus, tostarp darbības trešās valstīs
 vai attiecībā uz tām, tādējādi risinot
 galvenokārt ES intereses un mērķus šajās politikas
 jomās, un ņemot vērā jaunākās
 attīstības tendences.
 Izstrādājot kopīgu politiku
 patvēruma jomā nolūkā sniegt pienācīgu statusu
 visiem trešo valstu valstspiederīgajiem, kuriem ir nepieciešama
 starptautiskā aizsardzība, un nodrošināt, ka tiek ievērots
 neizraidīšanas princips, kas noteikts Līgumā par Eiropas
 Savienības darbību, nepieciešams, balstoties uz dalībvalstu
 savstarpējo solidaritāti, izveidot mehānismus, lai
 veicinātu līdzsvaru starp dalībvalstu pūliņiem,
 uzņemot personas, kurām nepieciešama starptautiskā
 aizsardzība, un pārvietotās personas un uzņemoties
 šādas darbības sekas. Tas arī ietver spēcīgu pārvietošanas
 un iekšējās pārvietošanas komponentu.
 Labi organizētai legālās imigrācijas
 politikai un efektīvākām integrācijas
 stratēģijām, kas atbilst Stokholmas programmai un balstās
 uz Savienības juridiskajiem instrumentiem, ir būtiska loma
 Savienības ilgtermiņa konkurētspējas un –
 tālākā perspektīvā – tās sociālā
 modeļa nākotnes nodrošināšanā. Šādā
 vērsumā legāli uzturošos trešo valstu valstspiederīgo
 labāka ekonomiskā un sociālā integrācija joprojām
 ir pamatā maksimālai imigrācijas radīto ieguvumu
 izmantošanai.
 Efektīva un stabila atgriešanās
 politika ir būtisks labi pārvaldītas Savienības
 migrācijas sistēmas elements. Tas ir arī nepieciešams
 papildinājums uzticamai likumīgās imigrācijas un
 patvēruma politikai, kā arī būtisks elements
 cīņā ar nelikumīgo imigrāciju.
 Arī nesenie notikumi pie Grieķijas
 un Turcijas robežas un Vidusjūras dienvidu reģionā ir
 parādījuši, cik svarīgi ir, lai Savienībai būtu
 visaptveroša pieeja migrācijai, aptverot dažādus aspektus,
 piemēram, stiprinātu robežu pārvaldību un Šengenas pārvaldību,
 mērķtiecīgāku legālo migrāciju, stiprinātu
 labākās prakses izplatīšanu integrācijas jautājumos,
 stiprinātu kopējo Eiropas patvēruma sistēmu un
 stratēģiskāku pieeju attiecībām ar trešām
 valstīm migrācijas jomā.
 2. APSPRIEŠANĀS AR
 IEINTERESĒTAJĀM PERSONĀM UN IETEKMES NOVĒRTĒJUMA
 REZULTĀTI
 Ņemot vērā to, ka lielāks
 uzsvars tiek likts uz novērtēšanu kā pamatotas politikas
 veidošanas līdzekli, šajā priekšlikumā ir ņemti
 vērā novērtēšanas rezultāti, apspriešanās ar
 ieinteresētajām personām un ietekmes novērtējums.
 Šajā
 sakarā īpaši svarīgi bija ziņojumu rezultāti par
 Eiropas Bēgļu fonda ex-post izvērtējumu
 laikposmā no 2005. līdz 2007. gadam, kā arī par
 Eiropas Trešo valstu valstspiederīgo integrācijas fonda
 laikposmā no 2007. līdz 2009. gadam un Eiropas Atgriešanās
 fonda laikposmā no 2008. līdz 2009. gadam īstenošanas starpposma
 izvērtējumu.
 Darbs pie
 turpmāko finanšu instrumentu sagatavošanas iekšlietu jomā
 sākās 2010. gadā un turpinājās
 2011. gadā. Šā sagatavošanās darba ietvaros 2010. gada
 decembrī, piesaistot ārēju līgumdarba veicēju, tika
 sākts novērtējuma / ietekmes novērtējuma
 pētījums. Šis pētījums tika pabeigts 2011. gada
 jūlijā un tajā tika apkopoti pieejamie esošo finanšu instrumentu
 izvērtējuma rezultāti un norādītas problēmas, mērķi
 un politikas risinājumi, ietverot to paredzamo ietekmi, kas tika
 izskatīti ietekmes novērtējumā. Pamatojoties uz šo
 pētījumu, Komisija sagatavoja ietekmes novērtējuma
 ziņojumu, par kuru Ietekmes novērtējuma padome sniedza atzinumu
 2011. gada 9. septembrī.
 Ietekmes novērtējumā tiek
 ņemti vērā īpaši šai nolūkā tiešsaistē
 sarīkotas publiskās apspriešanās par iekšlietu jomas
 turpmāko finansējumu rezultāti. Apspriešanās notika no
 2011. gada 5. janvāra līdz 20. martam, un tajā
 varēja piedalīties visas ieinteresētās personas.
 Kopumā tika saņemtas 115 atbildes no atsevišķām
 personām, kā arī organizāciju vārdā, tostarp
 astoņi nostājas dokumenti. Apspriešanā ieguldījumu deva
 respondenti no visām dalībvalstīm, kā arī no
 dažām trešām valstīm.
 Konference
 “Turpmākais ES finansējums iekšlietu jomā – svaigs
 redzējums” 2011. gada aprīlī pulcēja vienkop
 galvenās ieinteresētās personas (dalībvalstis,
 starptautiskās organizācijas, pilsoniskās sabiedrības
 organizācijas, utt.) un deva tām iespēju apmainīties
 viedokļiem par turpmāko Savienības finansējumu iekšlietu
 jomā. Tāpat konference deva iespēju apstiprināt
 situācijas izvērtējuma un sabiedriskās apspriešanas
 rezultātus.
 Jautājums par
 Savienības turpmāko finansējumu iekšlietu jomā tika
 izvirzīts un apspriests ar institucionālajām
 ieinteresētajām personām vairākkārtīgi, tostarp
 neformālā apspriedē pie pusdienām TI padomē
 2011. gada 21. janvārī, neformālās brokastīs
 ar Eiropas Parlamenta politikas koordinatoriem 2011. gada
 26. janvārī, komisāres Malmstrēmas
 uzklausīšanā Parlamenta SURE komitejā 2011. gada
 10. martā un Iekšlietu ĢD ģenerāldirektora un Parlamenta
 LIBE komitejas viedokļu apmaiņā 2011. gada
 17. martā.
 Konkrēti
 ekspertu padomi par turpmākiem finanšu instrumentiem patvēruma un
 migrācijas jomā tika sniegti apspriedēs, kas notika
 Imigrācijas un patvēruma komitejas ietvaros 2011. gada
 22. februārī, valstu integrācijas kontaktpunktu tīkla
 sanāksmē 2011. gada 15. martā, Atgriešanas
 direktīvas kontaktpersonu komitejas sanāksmē 2011. gada
 18. martā un Augsta līmeņa darba grupas migrācijas un
 patvēruma jautājumos sanāksmē 2011. gada
 27. aprīlī. Turklāt tika apspriesti arī tehniskie
 aspekti, kas saistīti ar turpmāko finanšu instrumentu īstenošanu
 patvēruma un migrācijas jomā, pamatojoties uz rakstisko
 apspriešanos ar dalībvalstu ekspertiem, kas notika 2011. gada
 aprīlī Migrācijas plūsmu pārvaldības
 vispārējās programmas kopīgās komitejas (SOLID
 komitejas) ietvaros.
 Minētās
 apspriešanās, konferences un ekspertu diskusijas apstiprināja, ka
 starp galvenajām ieinteresētajām personām valda
 vispārēja viedokļu saskaņa par nepieciešamību
 paplašināt Savienības finansējuma darbības jomu
 patvēruma un migrācijas jomā, tostarp attiecībā uz
 tās ārējo dimensiju, kā arī par nepieciešamību
 strādāt pie izpildes mehānismu tālākas vienkāršošanas
 un lielāka elastīguma, īpaši reaģējot uz
 ārkārtas situācijām. Patvēruma un migrācijas
 jomā ieinteresētās personas uzskatīja, ka plašās
 tematiskās prioritātes jau ir noteiktas Stokholmas programmā un
 tās rīcības plānā. Tika plaši pausts atbalsts finanšu
 instrumentu skaita samazināšanai līdz divu fondu struktūrai ar
 nosacījumu, ka tādējādi reāli tiks panākta
 vienkāršošana. Ieinteresētās personas arī bija
 vienisprātis, ka ir nepieciešams elastīgs ārkārtas
 reaģēšanas mehānisms, kas ļautu Savienībai ātri
 un efektīvi reaģēt uz krīzēm migrācijas un
 drošības jomā. Dalīta pārvaldība, virzoties uz daudzgadu
 plānošanu, nosakot kopīgus mērķus Savienības
 līmenī, tika kopumā atzīta par piemērotu
 pārvaldības metodi visiem iekšlietu izdevumiem, lai gan
 nevalstiskās organizācijas uzskatīja, ka būtu
 jāturpina arī tiešā pārvaldība.
 Ieinteresētās personas arī atbalstīja iekšlietu
 aģentūru lomas stiprināšanu, lai veicinātu sadarbību
 un palielinātu sinerģiju.
 3. PRIEKŠLIKUMA JURIDISKIE ASPEKTI
 Tiesības rīkoties izriet no
 Līguma par Eiropas Savienību 3. panta 2. punkta, kurā
 noteikts, ka “Savienība piedāvā saviem pilsoņiem
 brīvības, drošības un tiesiskuma telpu bez iekšējām
 robežām, kur personu brīva pārvietošanās ir
 nodrošināta saistībā ar piemērotiem pasākumiem, kas
 attiecas uz ārējo robežu kontroli, patvēruma
 meklētājiem, imigrāciju un noziedzības novēršanu un apkarošanu”.
 Savienības rīcību pamato
 mērķi, kas noteikti Līguma par Eiropas Savienības
 darbību (turpmāk – Līgums) 67. pantā, kurā
 noteikts veids, kā veidot brīvības, drošības un tiesiskuma
 telpu.
 Regula balstās uz juridiskajiem pamatiem,
 kas attiecībā uz brīvības, drošības un tiesiskuma
 telpu noteikti Līguma V sadaļā, proti, 78. panta 2. punktu
 un 79. panta 2. un 4. punktu, kas ir juridiskais pamats
 Savienības rīcībai patvēruma, imigrācijas,
 migrācijas plūsmu pārvaldības, taisnīgas attieksmes
 pret tiem trešo valstu valstspiederīgajiem, kas dalībvalstīs
 uzturas likumīgi, nelegālās imigrācijas un cilvēku
 tirdzniecības apkarošanas jomā, tostarp sadarbojoties ar trešām
 valstīm.
 Šie panti ir saderīgs juridiskais pamats,
 ņemot vērā Apvienotās Karalistes, Īrijas un
 Dānijas nostāju jomās, uz kuriem tie attiecas, un
 tādējādi tie nodrošina saderīgus balsošanas noteikumus
 Padomē. Turklāt uz katru no tiem attiecas parastā likumdošanas
 procedūra.
 Vērā tiek ņemts arī
 Līguma 80. pants, kurā uzsvērts, ka uz šīm
 Savienības politikas jomām un to īstenošanu attiecas
 solidaritātes un atbildības, tostarp tās finansiālās
 ietekmes taisnīgas sadales princips starp dalībvalstīm.
 Kopumā šajā jomā
 Savienības intervencēm nepārprotami piemīt pievienotā
 vērtība salīdzinājumā ar dalībvalstu
 rīcību katrai atsevišķi. Eiropas Savienība var labāk
 nekā dalībvalstis sniegt satvaru Savienības solidaritātes
 izpausmei migrācijas plūsmu pārvaldībā.
 Tāpēc šajā regulā paredzētais finansiālais
 atbalsts jo īpaši veicina valstu un Eiropas spējas šajā jomā.
 Šajā nolūkā šīs regulas mērķi cita starpā
 ir stiprināt un attīstīt kopējo Eiropas Patvēruma
 sistēmu, stiprināt solidaritāti un atbildības dalīšanu
 starp dalībvalstīm, īpaši attiecībā uz tām, kuras
 visvairāk ietekmē migrācijas un patvēruma plūsmas, veicināt
 proaktīvu imigrācijas stratēģiju izstrādi, kas
 attiecas uz trešo valstu valstspiederīgo integrācijas procesu un to
 atbalsta, kā arī veicināt trešo valstu valstspiederīgo
 integrāciju, īpašu uzsvaru liekot uz vietējo un
 reģionālo līmeni dalībvalstīs, stiprināt
 dalībvalstu spējas veicināt taisnīgas un efektīvas
 atgriešanas stratēģijas un sniegt atbalstu partnerattiecību
 veidošanai un sadarbībai ar trešām valstīm.
 Tomēr tiek pilnībā atzīts,
 ka intervencēm būtu jānotiek piemērotā
 līmenī un Savienības loma nedrīkstētu pārsniegt
 nepieciešamo. Dokumentā “ES budžeta pārskatīšana” ir
 uzsvērts: "ES budžets būtu jāizmanto, lai finansētu ES
 sabiedrisko labumu, pasākumus, ko dalībvalstis un reģioni nevar
 finansēt paši, vai kad tas var dot labākus rezultātus”.[7]
 4. IETEKME UZ BUDŽETU
 Komisijas
 priekšlikums daudzgadu finanšu shēmai ietver priekšlikumu par EUR 3869
 miljoniem (rēķinot pēc pašreizējām cenām)
 Patvēruma un migrācijas fondam laikposmā no 2014. līdz
 2020. gadam. Orientējoši vairāk nekā 80 % no
 minētās summas (EUR 3232 miljoni) būtu jāizmanto
 dalībvalstu valsts programmām, bet EUR 637 miljoni būtu
 centrāli jāpārvalda Komisijai, finansējot Savienības
 darbības, ārkārtas palīdzību, Eiropas migrācijas
 tīklu, tehnisko palīdzību un konkrētu operatīvo
 uzdevumu izpildi, ko veiks ES aģentūras.
 miljonos
 EUR (pašreizējās cenās)
 Patvēruma un migrācijas fonds || 3869
 Valsts programmas || 3232
 Pārvalda centralizēti || 637
 5. PRIEKŠLIKUMA GALVENIE ASPEKTI
 5.1. Dalībvalstīm
 paredzētie resursi
 Fonda ietvaros pieejamo resursu
 būtiskākā daļa tiks novirzīta dalībvalstu valsts
 programmām, aptverot visu laikposmu no 2014. līdz
 2020. gadam. Šajā nolūkā resursi, ko Fonda ietvaros
 paredzēts piešķirt dalībvalstīm, sastāvēs no
 pamatsummas un mainīgās summas. Pēc starpposma
 pārskatīšanas, sākot no 2018. budžeta gada, var
 piešķirt papildu summu.
 5.1.1. Pamatsumma
 Pamatsummu nosaka, pamatojoties uz
 jaunākajiem pieejamajiem statistikas datiem, kas attiecas uz
 migrācijas plūsmām, piemēram, pirmreizējo
 patvēruma pieteikumu skaits, pozitīvi lēmumi, ar kuriem tiek
 piešķirts bēgļa statuss vai papildu aizsardzība,
 pārvietoto bēgļu skaits, likumīgi uzturošos trešo valstu
 valstspiederīgo skaits un to plūsmas, valsts iestāžu izdoto
 atgriešanas lēmumu skaits un izpildīto atgriešanu skaits[8]. Šie dati ir tie paši dati, kas līdz
 šim tika izmantoti piešķīrumu aprēķināšanai Eiropas
 Bēgļu fonda, Eiropas Trešo valstu valstspiederīgo
 integrācijas fonda un Eiropas Atgriešanās fonda ietvaros. Lai
 nodrošinātu kritisko daudzumu valstu programmu īstenošanai, katrai
 dalībvalstij kā minimuma summa tiek papildus paredzēti EUR 5
 miljoni.
 Katrai dalībvalstij atsevišķi
 paredzētās pamatsummas kalpos par pamatu politiskā dialoga
 sākšanai, kam sekos daudzgadu plānošana, lai, no vienas puses,
 atbalstītu ierobežotu skaitu obligāto mērķu (piemēram,
 Kopējās Eiropas patvēruma sistēmas izveides
 stiprināšanu, nodrošinot efektīvu un vienveidīgu Savienības
 patvēruma jomas acquis piemērošanu, vai atbalstītas
 brīvprātīgas atgriešanās programmas izstrādi, ietverot
 reintegrācijas komponentu) un, no otras puses, pievērstos katras
 dalībvalsts īpašajām vajadzībām.
 5.1.2. Mainīgā summa
 Mainīgā summa iepriekš
 minētā politiskā dialoga rezultātā tiks piešķirta
 tām dalībvalstīm, kuras vēlas darboties tajās
 darbības jomās, kuras ir atkarīgas no to politiskās
 apņemšanās un gribas darboties vai to spējas sadarboties ar
 citām dalībvalstīm. Uz šo attiecas konkrētu darbību
 īstenošana, piemēram, patvēruma pieteikumu kopīga
 izskatīšana, kopīgas atgriešanas darbības, kopīgu
 migrācijas centru izveide, kā arī pārvietošanas un
 iekšējās pārvietošanas darbību īstenošana.
 Attiecībā uz pārvietošanu
 dalībvalstis reizi divos gados saņems finansiālus stimulus
 (vienreizējus maksājumus), pamatojoties uz to apņemšanos, kas
 sekos kopīgo Savienības prioritāšu noteikšanai pārvietošanas
 jomā. Tās būs politiska procesa rezultāts, kurā jo
 īpaši būs iesaistīts Eiropas Parlaments un Padome un kurā
 tiks atspoguļotas politikas attīstības tendences valstu un
 Savienības līmenī. Ar šiem finansiālajiem stimuliem
 jāsasniedz divi mērķi – kvantitatīvs mērķis,
 proti, būtiski palielināt pašreizējos pārvietošanas
 rādītājus, kuri ir pārāk zemi, un kvalitatīvs
 mērķis – stiprināt Eiropas dimensiju, īstenojot Savienības
 definētas un dinamiskas kopējās prioritātes
 pārvietošanas jomā.
 Turklāt, pamatojoties uz
 līdzīgu apņemšanās procesu un regulāros laikposmos
 dalībvalstis saņems finansiālos stimulus (vienreizējus
 maksājumus) starptautiskās aizsardzības saņēmēju
 iekšējai pārvietošanai.
 5.1.3. Starpposma
 piešķīrumi
 Daļa pieejamo resursu tiks saglabāti
 starpposma pārskatīšanai.
 Tas, no vienas puses, ļaus piešķirt
 papildu summas tām dalībvalstīm, kuras saskaras ar
 būtiskām izmaiņām migrācijas plūsmās un
 norāda īpašas vajadzības saistībā ar to patvēruma
 un uzņemšanas sistēmām, un, no otras puses, piešķirt papildu
 summas tām dalībvalstīm, kuras vēlas īstenot
 īpašas darbības. Pēdējo minēto var pārskatīt
 saskaņā ar jaunākajām politikas tendencēm.
 5.2. Savienības
 aģentūras
 Lai efektīvāk izmantotu
 attiecīgo Savienības aģentūru kompetenci un
 speciālās zināšanas iekšlietu jomā, Komisija arī
 plāno izmantot Finanšu regulas[9]
 sniegto iespēju saskaņā ar šo regulu pieejamo resursu ietvaros
 konkrētu uzdevumu veikšanu uzticēt šādām
 aģentūrām, ņemot vērā to pamatuzdevumu un
 papildinot to darba programmas. Saistībā ar uzdevumiem, kurus aptver
 šī regula, tas jo īpaši attiecas uz Eiropas Patvēruma atbalsta
 biroju (EPAB) un Eiropas Aģentūru operatīvās
 sadarbības vadībai pie Eiropas Savienības dalībvalstu
 ārējām robežām (Frontex aģentūru)
 saistībā ar darbībām ES iekšienē un ārpus
 tās, kurām ir nepieciešamas darbības speciālās
 zināšanas attiecīgi patvēruma un nelikumīgās
 imigrācijas jautājumos.
 5.3. Darbības trešās
 valstīs vai saistībā ar tām
 No šā Fonda atbalsta darbības, kuras
 galvenokārt vērstas uz Savienības interesēm, kurām ir
 tiešā ietekme uz Savienību un tās dalībvalstīm un
 kuras nodrošina nepieciešamo Savienības teritorijā īstenoto
 darbību nepārtrauktību. Darbības, kas ir tieši vērstas
 uz attīstību, no šā Fonda neatbalsta. Šādu darbību
 īstenošanā tiks mēģināts panākt pilnīgu saskanīgumu
 ar Savienības ārējās darbības principiem un
 galvenajiem mērķiem attiecībā uz konkrēto valsti vai
 reģionu.
 2011/0366 (COD)
 Priekšlikums
 EIROPAS PARLAMENTA UN PADOMES REGULA
 ar ko izveido Patvēruma un
 migrācijas fondu
 EIROPAS PARLAMENTS UN EIROPAS
 SAVIENĪBAS PADOME,
 ņemot vērā Līgumu par
 Eiropas Savienības darbību un jo īpaši tā 78. panta 2.
 punktu un 79. panta 2. un 4. punktu,
 ņemot vērā Eiropas Komisijas
 priekšlikumu,
 pēc leģislatīvā akta
 projekta nosūtīšanas valstu parlamentiem,
 ņemot vērā Eiropas Ekonomikas
 un sociālo lietu komitejas atzinumu[10],
 ņemot vērā Reģionu
 komitejas atzinumu[11],
 rīkojoties saskaņā ar parasto
 likumdošanas procedūru,
 tā kā:
 (1)
 Savienības mērķis izveidot
 brīvības, drošības un tiesiskuma telpu būtu jāsasniedz
 cita starpā ar kopīgiem pasākumiem, kas, pamatojoties uz
 solidaritāti starp dalībvalstīm, veido patvēruma un
 imigrācijas politiku, kas ir taisnīga pret trešām valstīm
 un to valstspiederīgajiem. Eiropadome savā sanāksmē
 2009. gada 2. decembrī atzina – lai atbalstītu politikas veidošanu
 patvēruma un migrācijas jomā, finanšu resursi
 Savienībā ir jāpadara pēc iespējas
 elastīgāki un saskaņotāki gan attiecībā uz to
 darbības jomu, gan piemērošanu.
 (2)
 Lai sniegtu ieguldījumu Savienības
 kopējā politikā patvēruma un imigrācijas jomā un
 brīvības, drošības un tiesiskuma telpas stiprināšanā,
 ņemot vērā dalībvalstu solidaritātes un
 atbildības dalīšanas principu piemērošanu, ar šo regulu
 būtu jāizveido Patvēruma un migrācijas fonds (turpmāk
 – Fonds).
 (3)
 Fondam būtu jāpauž solidaritāte,
 sniedzot finansiālu palīdzību dalībvalstīm. Tam
 būtu jāstiprina migrācijas plūsmu uz Savienību
 efektīva pārvaldība jomās, kurās Savienība rada
 maksimālu pievienoto vērtību, jo īpaši, dalot
 atbildību starp dalībvalstīm un dalot atbildību un
 stiprinot sadarbību ar trešām valstīm.
 (4)
 Lai nodrošinātu vienveidīgu un augsti
 kvalitatīvu patvēruma politiku un piemērotu augstākus
 starptautiskās aizsardzības standartus, Fondam būtu jādod
 ieguldījums Eiropas kopējās patvēruma sistēmas
 efektīvā darbībā, kura aptver pasākumus
 attiecībā uz politiku, tiesību aktu pieņemšanu, spēju
 veidošanu, rīcību sadarbībā ar citām
 dalībvalstīm, Savienības aģentūrām un trešām
 valstīm.
 (5)
 Ir lietderīgi atbalstīt un uzlabot
 dalībvalstu pūliņus pilnīgi un pareizi īstenot
 Savienības acquis patvēruma jomā, jo īpaši
 nodrošināt attiecīgus patvēruma meklētāju,
 pārvietoto personu un starptautiskās aizsardzības
 saņēmēju uzņemšanas apstākļus, lai
 nodrošinātu pareizu statusa noteikšanu saskaņā ar Padomes 2004.
 gada 29. aprīļa Direktīvu 2004/83/EK par obligātiem standartiem,
 lai kvalificētu trešo valstu valstspiederīgos vai bezvalstniekus
 kā bēgļus vai personas, kam citādi nepieciešama
 starptautiska aizsardzība, šādu personu statusu un
 piešķirtās aizsardzības saturu[12],
 piemērot taisnīgas un efektīvas patvēruma procedūras un
 veicināt labu praksi patvēruma jomā, lai aizsargātu to
 personu tiesības, kurām vajadzīga starptautiska
 aizsardzība, un panāktu, ka dalībvalstu patvēruma
 sistēmas darbojas efektīvi.
 (6)
 Fondam būtu jāsniedz pienācīgs
 atbalsts dalībvalstu kopīgiem centieniem noteikt un veicināt
 labāko praksi, dalīties tajā, kā arī izveidot
 efektīvas sadarbības struktūras, lai palielinātu
 lēmumu pieņemšanas kvalitāti Eiropas kopējās
 patvēruma sistēmas ietvaros.
 (7)
 Šim Fondam būtu jāpapildina un
 jāstiprina pasākumi, kurus veic ar Eiropas Parlamenta un Padomes
 2010. gada 19. maija Regulu (ES) Nr. 439/2010[13] izveidotais Eiropas patvēruma
 atbalsta birojs (EPAB) nolūkā koordinēt dalībvalstu
 praktisko sadarbību patvēruma jomā, sniegtu atbalstu
 dalībvalstīm, kuru patvēruma sistēmas ir īpaši
 noslogotas, un sniegtu ieguldījumu kopējās Eiropas
 patvēruma sistēmas īstenošanā.
 (8)
 Fondam būtu jāsniedz atbalsts
 Savienības un dalībvalstu centieniem uzlabot spējas izveidot,
 uzraudzīt un izvērtēt dalībvalstu patvēruma politiku,
 ņemot vērā to saistības saskaņā ar esošiem
 Savienības tiesību aktiem.
 (9)
 Fondam būtu jāatbalsta dalībvalstu
 centieni savās teritorijās sniegt starptautisku aizsardzību un
 stabilu risinājumu bēgļiem un pārvietotām
 personām, kuras ANO Augstais komisārs bēgļu jautājumos
 (UNHCR) atzinis par tiesīgām izmantot pārvietošanas
 programmu, piemēram, darbības, kuras dalībvalstis īsteno,
 lai novērtētu pārvietošanas vajadzības un pārvietotu
 attiecīgās personas uz savām teritorijām, lai
 piešķirtu tām drošu juridisku statusu un veicinātu to
 efektīvu integrāciju.
 (10)
 Fondam būtu jāsniedz atbalsts sloga
 dalīšanas darbībām, kas ietver starptautiskās
 aizsardzības pieteikuma iesniedzēju un tās
 saņēmēju pārvietošanu no vienas dalībvalsts uz citu.
 (11)
 Partnerattiecības un sadarbība ar
 trešām valstīm, lai nodrošinātu, ka tiek pienācīgi
 pārvaldīts to personu pieplūdums, kas lūdz patvērumu
 vai citu veidu starptautisko aizsardzību, ir būtiska Savienības
 patvēruma politikas sastāvdaļa. Nolūkā nodrošināt
 piekļuvi starptautiskai aizsardzībai un stabilus risinājumus
 pēc iespējas agrīnākajā stadijā, tostarp
 reģionālo aizsardzības programmu ietvaros[14], Fondam būtu jāietver
 spēcīgs Savienības pārvietošanas komponents.
 (12)
 Lai uzlabotu un pastiprinātu integrācijas
 procesu Eiropas sabiedrībās, Fondam būtu jāveicina
 legālā migrācija uz Savienību atbilstoši dalībvalstu
 ekonomiskajām un sociālajām vajadzībām un
 jāparedz, ka trešo valstu valstspiederīgie, kas ieceļos
 Savienībā, integrācijas procesam sagatavojas jau izcelsmes
 valstī.
 (13)
 Lai Fonds būtu efektīvs un panāktu
 iespējami lielāko pievienoto vērtību, tam būtu
 jāīsteno mērķtiecīgāka pieeja, atbalstot
 saskanīgas stratēģijas, kas ir īpaši izstrādātas,
 lai veicinātu trešo valstu valstspiederīgo integrāciju
 vietējā un/vai reģionālā līmenī.
 Minētās stratēģijas būtu jāīsteno
 galvenokārt vietējām vai reģionālām
 iestādēm un nevalstiskiem procesa dalībniekiem, tomēr
 neizslēdzot valsts iestādes, ja to prasa konkrētās
 dalībvalsts īpašā administratīvā sistēma. Īstenojošām
 organizācijām no pieejamo pasākumu klāsta būtu
 jāizvēlas pasākumi, kas ir vispiemērotākie to
 konkrētai situācijai.
 (14)
 Integrācijas pasākumu darbības
 jomā būtu jāietver arī bēgļi, patvēruma
 meklētāji vai personas, kurām ir piešķirta cita veida
 starptautiskā aizsardzība, lai nodrošinātu visaptverošu pieeju
 integrācijai, ņemot vērā šo mērķgrupu
 īpašās iezīmes.
 (15)
 Lai nodrošinātu Eiropas Savienības
 darbību saskaņotību trešo valstu valstspiederīgo
 integrācijas jomā, Fonda finansētajām darbībām
 vajadzētu būt konkrētām un papildināt Eiropas
 Sociālā Fonda finansētās darbības. Šajā
 kontekstā dalībvalstu iestādēm, kuras atbildīgas par
 šā Fonda īstenošanu, būtu jāuzdod izveidot sadarbības
 un koordinācijas mehānismus ar dalībvalstu norīkotajām
 iestādēm Eiropas Sociālā fonda intervenču
 pārvaldības īstenošanai.
 (16)
 Fondam būtu jāsniedz atbalsts
 dalībvalstīm legālās migrācijas organizācijas
 stratēģiju izveidē, stiprinot to spējas
 izstrādāt, īstenot, uzraudzīt un izvērtēt
 kopumā visas imigrācijas un integrācijas stratēģijas,
 politikas principus un pasākumus attiecībā uz trešo valstu
 valstspiederīgajiem, tostarp Savienības tiesību aktus.
 Tāpat Fondam būtu jāatbalsta informācijas un
 labākās prakses apmaiņa un sadarbība starp
 dažādām pārvaldes struktūrām, kā arī ar
 citām dalībvalstīm.
 (17)
 Savienībai būtu jāturpina un
 jāpaplašina Mobilitātes partnerību izmantošana par galveno
 stratēģisko, visaptverošo un ilgtermiņa sadarbības satvaru
 migrācijas pārvaldībai ar trešām valstīm. Fondam
 būtu jāatbalsta pasākumi Mobilitātes partnerību
 ietvaros, kas notiek vai nu Savienībā, vai trešās valstīs
 un kuru mērķis ir risināt Savienības vajadzības un
 prioritātes, jo īpaši pasākumi, ar kuriem tiek nodrošināta
 finansējuma nepārtrauktība, aptverot gan Savienību, gan
 trešās valstis.
 (18)
 Ir lietderīgi arī turpmāk
 atbalstīt un veicināt dalībvalstu centienus uzlabot atgriešanas
 pārvaldību visās tās dimensijās nolūkā
 panākt, ka pastāvīgi tiek taisnīgi un efektīvi
 piemēroti atgriešanas kopīgie standarti, jo īpaši tie, kas
 noteikti Eiropas Parlamenta un Padomes 2008. gada 16. decembra Direktīvā
 2008/115/EK par kopīgiem standartiem un procedūrām dalībvalstīs
 attiecībā uz to trešo valstu valstspiederīgo atgriešanu, kas
 dalībvalstī uzturas nelikumīgi[15].
 Fondam būtu jāveicina atgriešanas stratēģiju izstrāde
 valstu līmenī, kā arī pasākumi, lai atbalstītu to
 efektīvu īstenošanu trešās valstīs.
 (19)
 Attiecībā uz personu
 brīvprātīgu atgriešanos, tostarp tādu personu, kas
 vēlas tikt atgrieztas, kaut arī tām nav pienākuma
 atstāt teritoriju, būtu jāparedz stimuli šādām
 personām, kas atgriežas, piemēram, būtu jāparedz atvieglots
 režīms, sniedzot lielāku atgriešanās palīdzību.
 Šāda veida brīvprātīga atgriešanās ir gan personu, kas
 atgriežas, gan iestāžu interesēs, ņemot vērā izmaksu
 lietderību Dalībvalstis būtu jāmudina priekšroku dot
 brīvprātīgas atgriešanās pasākumiem.
 (20)
 Taču no politikas viedokļa
 brīvprātīga atgriešanās un piespiedu atgriešana ir
 savstarpēji saistītas, un tām ir savstarpēji pastiprinoša
 ietekme, un dalībvalstis, strādājot pie atgriešanās
 pārvaldības, būtu jāmudina stiprināt abu atgriešanās
 veidu papildināmību. Piespiedu atgriešanas ir nepieciešamas, lai garantētu
 Eiropas Savienības imigrācijas un patvēruma politikas un
 dalībvalstu imigrācijas un patvēruma sistēmu
 integritāti. Tādējādi piespiedu atgriešanas iespēja ir
 priekšnoteikums, lai nodrošinātu, ka šī politika netiek
 iedragāta, un lai nodrošinātu tiesiskumu, kas pats par sevi ir
 brīvības, drošības un tiesiskuma telpas izveides būtiska
 sastāvdaļa. Tādēļ Fondam būtu jāatbalsta
 dalībvalstu darbības, lai atvieglotu piespiedu atgriešanu.
 (21)
 Fondam ir obligāti jāatbalsta īpašus
 pasākumus atgriešanās valstī attiecībā uz
 personām, kas atgriežas, lai nodrošinātu efektīvu atgriešanos
 labos apstākļos to izcelsmes pilsētā vai reģionā
 un veicinātu to stabilu reintegrāciju savā kopienā.
 (22)
 Savienības atpakaļuzņemšanas
 nolīgumi ir Savienības atgriešanas politikas neatņemama sastāvdaļa
 un būtisks līdzeklis migrācijas plūsmu efektīvai
 pārvaldībai, jo tie atvieglo nelikumīgo migrantu ātru
 atgriešanu. Minētie nolīgumi ir svarīgs elements dialoga un
 sadarbības satvarā ar trešām valstīm, kas ir
 nelikumīgo migrantu izcelsmes un tranzīta valstis, un to
 īstenošana trešās valstīs būtu jāatbalsta
 efektīvu valsts un Savienības līmeņa atgriešanas
 stratēģiju interesēs.
 (23)
 Fondam būtu jāpapildina un
 jāstiprina pasākumi, ko veic Eiropas Aģentūra
 operatīvās sadarbības vadībai pie Eiropas Savienības
 dalībvalstu ārējām robežām (turpmāk– "Frontex
 Aģentūra"), kura izveidota saskaņā ar Padomes
 2004. gada 26. oktobra Regulu (EK) Nr. 2007/2004[16] un kuras viens no uzdevumiem ir sniegt
 nepieciešamo palīdzību kopēju atgriešanās pasākumu
 organizēšanai dalībvalstīs un apzināt labāko praksi
 attiecībā uz ceļošanas dokumentu iegūšanu un
 dalībvalstu teritorijā nelikumīgi uzturošos trešo valstu
 valstspiederīgo piespiedu izraidīšanu.
 (24)
 Fonds būtu jāīsteno,
 pilnībā ievērojot tiesības un principus, kas noteikti
 Eiropas Savienības Pamattiesību hartā. Jo īpaši
 atbilstīgajās darbībās būtu jāņem
 vērā neaizsargāto personu īpašā situācija,
 konkrēti, īpaša uzmanība un atbilstīga rīcība
 vajadzīga attiecībā uz nepavadītiem nepilngadīgajiem
 un citiem nepilngadīgajiem, kas ir pakļauti riskam.
 (25)
 Šā Fonda atbalstītie pasākumi
 trešās valstīs vai attiecībā uz tām būtu
 jāveic sinerģijā un saskaņā ar citām
 darbībām ārpus Savienības, kuras tiek atbalstītas no
 Savienības ārējās palīdzības instrumentiem, gan
 ģeogrāfiskām, gan tematiskām. Konkrēti, šādu
 darbību īstenošanā tiks mēģināts panākt
 pilnīgu saskanīgumu ar Savienības ārējās
 darbības principiem un galvenajiem mērķiem attiecībā
 uz konkrēto valsti vai reģionu. Tie nedrīkstētu būt
 paredzēti tādu darbību atbalstam, kuras ir tiešā veidā
 vērstas uz attīstību, un attiecīgā gadījumā
 tiem būtu jāpapildina finansiālā palīdzība, kas
 tiek sniegta, izmantojot ārējās palīdzības
 instrumentus. Tiks nodrošināts saskanīgums arī ar
 Savienības humānās palīdzības politiku, jo īpaši
 attiecība uz ārkārtas palīdzības īstenošanu.
 (26)
 Liela daļa no resursiem, kas pieejami Fonda
 ietvaros, būtu jāpiešķir proporcionāli atbildībai,
 kādu katra valsts ar saviem pasākumiem uzņemas migrācijas
 plūsmu pārvaldībā, pamatojoties uz objektīviem
 kritērijiem. Šajā nolūkā būtu jāizmanto jaunākie
 pieejamie statistikas dati attiecībā uz migrācijas
 plūsmām, piemēram, pirmo patvēruma pieteikumu skaits,
 pozitīvu lēmumu par bēgļa statusa vai papildu
 aizsardzības piešķiršanu skaits, pārvietoto bēgļu
 skaits, likumīgi uzturošos trešo valstu valstspiederīgo skaits, trešo
 valstu valstspiederīgo skaits, kuri ir ieguvuši dalībvalsts izdotu
 atļauju uzturēties, valsts iestāžu izdotu atgriešanas
 lēmumu skaits un izpildītu atgriešanu skaits[17].
 (27)
 Kaut arī ir lietderīgi katrai
 dalībvalstij piešķirt summu, pamatojoties uz jaunākajiem
 pieejamajiem statistikas datiem, daļa Fonda ietvaros pieejamo resursu
 būtu jāiedala arī īpašu darbību īstenošanai, kam
 nepieciešama dalībvalstu sadarbība un kas dod būtisku pievienoto
 vērtību Savienībai, kā arī Savienības
 Pārvietošanas programmas īstenošanai un iekšējās
 pārvietošanas īstenošanai.
 (28)
 Šajā nolūkā šajā regulā
 būtu jānosaka konkrētu darbību saraksts, kas ir
 atbilstīgas, lai saņemtu Fonda līdzekļus. Tām
 dalībvalstīm, kas apņemas tās īstenot, būtu
 jāpiešķir papildu summas.
 (29)
 Ņemot vērā Savienības
 Pārvietošanas programmas pakāpenisku izveidi, Fondam būtu
 jāsniedz mērķtiecīga palīdzība finansiālu
 stimulu (vienreizēju maksājumu) veidā par katru pārvietoto
 bēgli.
 (30)
 Lai palielinātu Savienības
 pārvietošanas centienu ietekmi, sniedzot aizsardzību
 bēgļiem, un nodrošinātu iespējami lielāku
 pārvietošanas stratēģisko ietekmi,
 mērķtiecīgāk orientējoties uz personām,
 kurām visvairāk vajadzīga pārvietošana, Savienības
 līmenī ik pēc diviem gadiem būtu jānosaka
 kopējās prioritātes attiecībā uz pārvietošanu,
 pamatojoties uz vispārīgām kategorijām, kas konkrēti
 noteiktas šajā regulā.
 (31)
 Dažas bēgļu kategorijas, ņemot
 vērā to īpašo neaizsargātību, būtu vienmēr
 jāiekļauj kopīgajās Savienības pārvietošanas
 prioritātēs.
 (32)
 Ņemot vērā pārvietošanas
 vajadzības, kas noteiktas ES kopējās prioritātēs
 pārvietošanas jomā, ir nepieciešams arī sniegt papildu
 finansiālo atbalstu personu pārvietošanai attiecībā uz
 konkrētiem ģeogrāfiskajiem reģioniem un tautībām,
 kā arī īpašām pārvietojamo bēgļu
 kategorijām gadījumos, kad pārvietošana atzīta par
 vispiemērotāko risinājumu to īpašajām
 vajadzībām.
 (33)
 Lai stiprinātu solidaritāti un labāk
 dalītu atbildību dalībvalstu starpā, jo īpaši
 attiecībā uz tām dalībvalstīm, kuras visvairāk
 ietekmē patvēruma plūsmas, līdzīgs uz
 finansiāliem stimuliem balstīts mehānisms būtu
 jāizveido arī starptautiskās aizsardzības
 saņēmēju iekšējai pārvietošanai.
 (34)
 Lai ņemtu vērā būtiskas
 izmaiņas migrācijas plūsmā un risinātu
 dalībvalstu patvēruma un uzņemšanas sistēmu
 vajadzības, būtu jāveic starpposma pārskatīšana.
 Šajā nolūkā būtu jāparedz finanšu rezerve, ko
 sadalīt starpposma pārskatīšanā.
 (35)
 Fonda sniegtais atbalsts būs
 efektīvāks un dos lielāku pievienoto vērtību, ja
 šajā regulā tiks noteikts ierobežots skaits obligātu
 mērķu, kas jāsasniedz programmās, ko izstrādā
 katra dalībvalsts, ņemot vērā tās konkrēto
 situāciju un vajadzības.
 (36)
 Solidaritātes stiprināšanā ir
 svarīgi, lai Fonds sniegtu papildu atbalstu ārkārtas
 situāciju risināšanā, ko rada liels migrācijas spiediens
 dalībvalstīs vai trešās valstīs vai pārvietoto personu
 masveida pieplūdums, saskaņā ar Padomes 2001. gada
 20. jūlija Direktīvu 2001/55/EK par obligātajiem
 standartiem, lai pārvietoto personu masveida pieplūduma
 gadījumā sniegtu tām pagaidu aizsardzību, un par
 pasākumiem, lai līdzsvarotu dalībvalstu pūliņus,
 uzņemot šādas personas un uzņemoties ar to saistītās
 sekas[18],
 sniedzot ārkārtas palīdzību.
 (37)
 Ar šo regulu būtu jānodrošina, ka darbu
 turpina Eiropas Migrācijas tīkls, kas tika izveidots ar Padomes
 2008. gada 14. maija Lēmumu 2008/381/EK, ar ko izveido Eiropas
 migrācijas tīklu[19],
 un jāsniedz tā darbībām nepieciešamais finansiālais
 atbalsts saskaņā ar tā mērķiem un uzdevumiem,
 kādi noteikti šajā regulā.
 (38)
 Tādēļ būtu jāatceļ
 Lēmums 2008/381/EK.
 (39)
 Ņemot vērā mērķi, ar
 kādu finansiālie stimuli vienreizējo maksājumu veidā
 tiek piešķirti dalībvalstīm saistībā ar
 pārvietošanu un/vai iekšējo pārvietošanu, un to, ka minētie
 stimuli veido tikai nelielu faktisko izmaksu daļu, šajā regulā būtu
 jāparedz dažas atkāpes no noteikumiem par izdevumu atbilstību.
 (40)
 Lai papildinātu vai grozītu šīs
 regulas noteikumus par vienreizējiem maksājumiem saistībā
 ar pārvietošanu un iekšējo pārvietošanu un par konkrēto
 darbību un kopējo Savienības pārvietošanas prioritāšu
 noteikšanu, pilnvaras pieņemt aktus saskaņā ar Līguma par
 Eiropas Savienības darbību 290. pantu būtu
 jādeleģē Komisijai. Īpaši
 svarīgi, lai Komisija, veicot sagatavošanas darbus, atbilstīgi
 apspriestos, tostarp ekspertu līmenī. Komisijai, sagatavojot un
 izstrādājot deleģētos aktus, būtu jānodrošina
 vienlaicīga, savlaicīga un atbilstīga attiecīgo dokumentu
 nosūtīšana Eiropas Parlamentam un Padomei.
 (41)
 Lai nodrošinātu šīs regulas noteikumu
 vienādu, efektīvu un savlaicīgu piemērošanu,
 īstenošanas pilnvaras būtu jāpiešķir Komisijai. Šīs
 pilnvaras būtu jāīsteno atbilstīgi Eiropas Parlamenta un
 Padomes 2011. gada 16. februāra Regulai (ES)
 Nr. 182/2011, ar ko nosaka normas un vispārīgus principus par
 dalībvalstu kontroles mehānismiem, kuri attiecas uz Komisijas
 īstenošanas pilnvaru izmantošanu[20].
 (42)
 Finansējums no Savienības budžeta
 būtu galvenokārt jāpiešķir pasākumiem, kuros
 Savienības iesaiste var dot papildu vērtību
 salīdzinājumā ar dalībvalstu rīcību katrai
 atsevišķi. Tā kā Eiropas Savienība spēj labāk
 nekā dalībvalstis sniegt satvaru, lai paustu Savienības
 solidaritāti migrācijas plūsmu pārvaldībā,
 saskaņā ar šo regulu paredzētajam finansiālajam atbalstam
 būtu jo īpaši jāveicina valstu un Eiropas spēju
 stiprināšana šajā jomā.
 (43)
 Pārvaldības un īstenošanas
 nolūkā Fondam būtu jāietilpst saskanīgā
 sistēmā, kuru veido šī regula un Eiropas Parlamenta un Padomes
 Regula (ES) Nr. [.../...], ar ko paredz vispārīgus noteikumus
 Patvēruma un migrācijas fondam un finanšu atbalsta instrumentam
 policijas sadarbībai, noziedzības novēršanai un apkarošanai un
 krīžu pārvarēšanai[21].
 (44)
 Tā kā šīs regulas mērķi,
 proti, veicināt migrācijas plūsmu efektīvu
 pārvaldību Savienībā brīvības, drošības un
 tiesiskuma telpas ietvaros saskaņā ar kopējo politiku
 patvēruma, papildu aizsardzības un pagaidu aizsardzības
 jomā un kopējo imigrācijas politiku, dalībvalstis nevar pietiekami
 labi īstenot un to var labāk sasniegt Savienības
 līmenī, Savienība var pieņemt pasākumus
 saskaņā ar subsidiaritātes principu, kas noteikts Līguma
 par Eiropas Savienību 5. pantā. Saskaņā ar
 minētajā pantā noteikto proporcionalitātes principu
 šajā regulā paredz vienīgi tos pasākumus, kas ir
 vajadzīgi šā mērķa sasniegšanai.
 (45)
 Būtu jāatceļ Eiropas Parlamenta un
 Padomes 2007. gada 23. maija Lēmums 573/2007/EK, ar ko laikposmam no 2008.
 gada līdz 2013. gadam izveido Eiropas Bēgļu fondu[22].
 (46)
 Būtu jāatceļ Eiropas Parlamenta un
 Padomes 2007. gada 23. maija Lēmums Nr. 575/2007/EK, ar kuru izveido
 Eiropas Atgriešanās fondu laika posmam no 2008. līdz 2013. gadam[23].
 (47)
 Būtu jāatceļ Padomes 2007. gada
 25. jūnija Lēmums 2007/435/EK, ar ko laikposmam no 2007. gada
 līdz 2013. gadam izveido Eiropas Trešo valstu valstspiederīgo
 integrācijas fondu[24].
 (48)
 Saskaņā ar 3. pantu Protokolā par
 Apvienotās Karalistes un Īrijas nostāju saistībā ar
 brīvības, drošības un tiesiskuma telpu, kas pievienots
 Līgumam par Eiropas Savienību un Līgumam par Eiropas
 Savienības darbību, un neskarot minētā protokola
 4. pantu, Īrija [nepiedalās šīs regulas
 pieņemšanā, un šī regula tai nav saistoša un nav
 jāpiemēro / ir paziņojusi, ka vēlas piedalīties
 šīs regulas pieņemšanā un piemērošanā].
 (49)
 Saskaņā ar 3. pantu Protokolā par
 Apvienotās Karalistes un Īrijas nostāju saistībā ar
 brīvības, drošības un tiesiskuma telpu, kas pievienots
 Līgumam par Eiropas Savienību un Līgumam par Eiropas
 Savienības darbību, un neskarot minētā protokola
 4. pantu, Apvienotā Karaliste [nepiedalās šīs regulas
 pieņemšanā, un šī regula tai nav saistoša un nav
 jāpiemēro / ir paziņojusi, ka vēlas piedalīties
 šīs regulas pieņemšanā un piemērošanā].
 (50)
 Saskaņā ar 1. un 2. pantu Protokolā
 par Dānijas nostāju, kas pievienots Līgumam par Eiropas Savienību
 un Līgumam par Eiropas Savienības darbību, Dānija
 nepiedalās šīs regulas pieņemšanā, un Dānijai šī
 regula nav saistoša un nav jāpiemēro,
 IR PIEŅĒMUŠI ŠO REGULU.
 I NODAĻA
 VISPĀRĒJI NOTEIKUMI
 1. pants
 Priekšmets un darbības joma
 1. Ar šo regulu laikposmam no 2014. gada
 1. janvāra līdz 2020. gada 31. decembrim izveido
 Patvēruma un migrācijas fondu (turpmāk – Fonds).
 2. Šajā regulā tiek noteikti:
 (a)
 finansiālā atbalsta mērķi un
 atbilstīgās darbības;
 (b)
 atbilstīgo darbību īstenošanas
 vispārējais satvars;
 (c)
 pieejamie finanšu resursi un to sadalījums;
 (d)
 kopīgo ES pārvietošanas prioritāšu
 noteikšanas principi un mehānisms;
 (e)
 Eiropas Migrācijas tīkla mērķi,
 uzdevumi un sastāvs.
 3. Ar šo regulu paredz Regulas (ES)
 Nr. .../... [Horizontālajā regulā] noteikumu piemērošanas
 kārtību.
 2. pants
 Definīcijas
 Šajā regulā izmanto šādas
 definīcijas:
 (a)
 “pārvietošana” ir process, kurā pēc
 ANO Augstā komisāra bēgļu lietās (UNHCR)
 lūguma, kas balstīts uz personas vajadzību pēc
 starptautiskas aizsardzības, trešo valstu valstspiederīgos vai bezvalstniekus,
 kuriem ir piešķirts 1951. gada 28. jūlija Ženēvas
 konvencijā noteiktais statuss un kuriem ir atļauts kā
 bēgļiem uzturēties kādā no dalībvalstīm,
 pārvieto no trešās valsts uz kādu dalībvalsti, kurā
 tiem ļauj uzturēties kādā no šādiem statusiem:
 i) bēgļa statusā
 Direktīvas 2004/83/EK 2. panta d) punkta nozīmē; vai
 ii) statusā, kas saskaņā ar
 attiecīgās valsts un Savienības tiesību aktiem sniedz
 tādas pašas tiesības un pabalstus kā bēgļa statuss;
 (b)
 „iekšējā pārvietošana” ir process,
 kurā 4. panta 1. punkta a) un b) apakšpunktos
 minētās personas pārvieto no dalībvalsts, kas tām
 sniegusi starptautisku aizsardzību, uz citu dalībvalsti, kur tām
 piešķir līdzvērtīgu aizsardzību, vai 4. panta
 1. punkta c) apakšpunktā minētās personas
 pārvieto no dalībvalsts, kura ir atbildīga par viņu
 pieteikuma izskatīšanu, uz citu dalībvalsti, kura izskatīs
 viņu pieteikumu starptautiskai aizsardzībai.
 (c)
 "trešās valsts
 valstspiederīgais" ir persona, kas nav Savienības pilsonis
 Līguma 20. panta 1. punkta nozīmē;
 (d)
 “nepavadīts nepilngadīgais” ir
 trešās valsts valstspiederīgais vai bezvalstnieks, kas jaunāks
 par astoņpadsmit gadiem, kurš ierodas vai ir ieradies dalībvalstu
 teritorijā bez tāda pieaugušā pavadības, kas ir par viņu
 atbildīgs saskaņā ar attiecīgās dalībvalsts
 tiesību aktiem vai valsts praksi, kamēr šāds pieaugušais nav par
 viņu uzņēmies aizgādību; tas ietver nepilngadīgo,
 kas palicis bez pavadības pēc ieceļošanas dalībvalstu
 teritorijā;
 (e)
 “ģimenes locekļi” ir personas, kas ir
 apgādājami augšupējie vai lejupējie radinieki, tostarp
 adoptētie bērni, laulātie, nelaulāti partneri, kuriem ir
 pienācīgi apliecinātas ilgtermiņa attiecības vai
 reģistrētas partnerattiecības, ja tas ir attiecīgi
 saskaņā ar konkrētās dalībvalsts tiesībām;
 (f)
 „ārkārtas situācija” ir
 situācija, ko rada
 i) liels migrācijas spiediens
 vienā vai vairākās dalībvalstīs, kam raksturīgs
 liels un nesamērīgs trešo valstu valstspiederīgo
 pieplūdums, kas rada būtiskas un steidzamas vajadzības saistībā
 ar to uzņemšanas un aizturēšanas infrastruktūru, patvēruma
 sistēmām un procedūrām,
 ii) pagaidu aizsardzības mehānismu
 īstenošana Direktīvas 2011/55/EK nozīmē vai
 iii) liels migrācijas spiediens
 trešās valstīs, kur bēgļi ir grūtā
 stāvoklī tādu notikumu dēļ kā politiskās
 norises vai konflikti.
 3. pants
 Mērķi
 1. Fonda vispārējais
 mērķis ir dot ieguldījumu migrācijas plūsmu
 efektīvā pārvaldībā Savienības
 brīvības, drošības un tiesiskuma jomas ietvaros
 saskaņā ar kopīgo politiku patvēruma, papildu
 aizsardzības un pagaidu aizsardzības jomā un ar kopīgo
 imigrācijas politiku.
 2. Saskaņā ar tā
 vispārējo mērķi Fonds palīdz sasniegt šādus
 konkrētus mērķus:
 (a)
 stiprināt un attīstīt kopējo
 Eiropas patvēruma sistēmu, tostarp tās ārējo
 dimensiju.
 Šā mērķa sasniegšanu
 vērtē pēc tādiem rādītājiem kā, cita
 starpā, panākto uzlabojumu apjoms attiecībā uz
 patvēruma uzņemšanas apstākļiem, patvēruma
 procedūru kvalitāti, pozitīvo lēmumu procentuālā
 daudzuma konverģenci dalībvalstīs, kā arī
 dalībvalstu pārvietošanas pasākumiem;
 (b)
 sniegt atbalstu legālai migrācijai uz
 Savienību saskaņā ar dalībvalstu ekonomiskajām un
 sociālajām vajadzībām un veicināt trešo valstu
 valstspiederīgo, tostarp patvēruma meklētāju un
 starptautiskās aizsardzības saņēmēju, efektīvu
 integrāciju.
 Šā mērķa sasniegšanu
 vērtē pēc tādiem rādītājiem kā, cita
 starpā, apmērs, kādā pieaugusi trešo valstu
 valstspiederīgo dalība nodarbinātībā,
 izglītībā un demokrātiskajos procesos;
 (c)
 stiprināt taisnīgas un efektīvas
 atgriešanas stratēģijas dalībvalstīs, uzsvaru liekot uz
 atgriešanās ilgtspēju un efektīvu atpakaļuzņemšanu
 izcelsmes valstīs.
 Šā mērķa sasniegšanu
 vērtē pēc tādiem rādītājiem kā, cita
 starpā, atgriezto personu skaits;
 (d)
 stiprināt solidaritāti un atbildības
 dalīšanu starp dalībvalstīm, īpaši attiecībā uz
 tām, kuras visvairāk ietekmē migrācijas un patvēruma
 plūsmas.
 Šā mērķa sasniegšanu vērtē
 pēc tādiem rādītājiem kā, cita starpā,
 apmērs, kādā palielinājusies dalībvalstu
 savstarpējā palīdzība, tostarp, izmantojot praktisku
 sadarbību un iekšēju pārvietošanu.
 4. pants
 Mērķgrupas
 1. Fonds dod ieguldījumu tādu
 darbību finansēšanā, kuras ir vērstas uz vienu vai
 vairākām šādām personu kategorijām:
 (a)
 trešo valstu valstspiederīgie vai
 bezvalstnieki, kuru statuss ir definēts Ženēvas Konvencijā un
 kuri kā bēgļi drīkst uzturēties kādā
 dalībvalstī;
 (b)
 trešo valstu valstspiederīgie vai
 bezvalstnieki, uz ko attiecas kāds papildu aizsardzības veids
 Direktīvas 2004/83/EK nozīmē;
 (c)
 trešo valstu valstspiederīgie vai
 bezvalstnieki, kas ir pieteikušies uz kādu aizsardzības formu, kas
 minēta a) un b) apakšpunktā;
 (d)
 trešo valstu valstspiederīgie vai
 bezvalstnieki, uz ko attiecas pagaidu aizsardzība
 Direktīvas 2001/55/EK nozīmē;
 (e)
 trešo valstu valstspiederīgie vai
 bezvalstnieki, kas tiek vai ir tikuši pārvietoti uz kādu
 dalībvalsti;
 (f)
 trešo valstu valstspiederīgie, kas
 likumīgi uzturas kādā dalībvalstī vai kas pašlaik
 iegūst likumīgas uzturēšanās tiesības kādā
 dalībvalstī;
 (g)
 trešo valstu valstspiederīgie, kuri atrodas
 kādas trešās valsts teritorijā, kuru nolūks ir migrēt
 uz Savienību un kuri ievēro īpašus valsts tiesību aktos
 noteiktus pirmsaizbraukšanas pasākumus un/vai nosacījumus, tostarp
 tādus, kas attiecas uz spēju integrēties dalībvalsts
 sabiedrībā;
 (h)
 trešo valstu valstspiederīgie, kuri vēl
 nav saņēmuši galīgu negatīvu lēmumu
 attiecībā uz viņu lūgumu uzturēties, likumīgi
 pastāvīgi uzturēties un/vai saņemt starptautisku
 aizsardzību dalībvalstī un kuri var izvēlēties
 izmantot brīvprātīgu atgriešanos, ja vien tie nav ieguvuši jaunu
 valstspiederību vai nav atstājuši minētās dalībvalsts
 teritoriju;
 (i)
 trešo valstu valstspiederīgie, kuriem ir
 tiesības uzturēties, likumīgi pastāvīgi uzturēties
 vai saņemt kādu starptautiskas aizsardzības veidu
 Direktīvas 2004/83/EK nozīmē vai pagaidu aizsardzību
 Direktīvas 2001/55/EK nozīmē, un kuri ir izvēlējušies
 izmantot brīvprātīgas atgriešanās iespēju, ja vien tie
 nav ieguvuši jaunu valstspiederību vai nav atstājuši
 minētās dalībvalsts teritoriju;
 (j)
 trešo valstu valstspiederīgie, kas neatbilst
 vai vairs neatbilst dalībvalsts ieceļošanas un/vai
 uzturēšanās nosacījumiem.
 2. Mērķgrupa attiecīgā
 gadījumā un tiktāl, cik ir piemērojami tie paši
 nosacījumi, ietver minēto personu ģimenes locekļus.
 II NODAĻA
 KOPĒJĀ EIROPAS PATVĒRUMA
 SISTĒMA
 5. pants
 Uzņemšanas un patvēruma
 sistēmas
 1. Šīs regulas 3. panta 2. punkta
 a) apakšpunktā noteiktā konkrētā mērķa
 ietvaros un ņemot vērā secinājumus, par ko vienojas
 politiskajā dialogā, kā noteikts Regulas (ES) Nr. .../...
 [Horizontālās regulas] 13. pantā, Fonds atbalsta darbības,
 kas vērstas uz 4. panta 1. punkta a) līdz
 e) apakšpunktā minētajām personām, un jo īpaši
 vienu vai vairākas šādas darbības:
 (a)
 materiālās palīdzības,
 izglītības, mācību, atbalsta pakalpojumu, veselības un
 psiholoģiskās aprūpes nodrošināšana;
 (b)
 sociālā palīdzības sniegšana,
 informēšana vai palīdzība administratīvo un/vai juridisko
 formalitāšu kārtošanā un informēšana vai konsultēšana
 par patvēruma procedūras iespējamo iznākumu, tostarp par
 tādiem aspektiem kā brīvprātīga atgriešanās;
 (c)
 juridiskas palīdzība un
 palīdzības valodas ziņā sniegšana;
 (d)
 īpaša palīdzība
 neaizsargātām personām, piemēram, nepilngadīgajiem,
 nepavadītiem nepilngadīgajiem, invalīdiem, vecāka gadagājuma
 cilvēkiem, grūtniecēm, vientuļiem vecākiem ar
 nepilngadīgiem bērniem, cilvēku tirdzniecības upuriem,
 personām ar nopietnām fiziskām slimībām,
 garīgām slimībām vai pēctraumatiskiem
 traucējumiem un personām, kas tikušas spīdzinātas,
 izvarotas vai pakļautas citai smagai psiholoģiskai, fiziskai vai
 seksuālai vardarbībai;
 (e)
 tās vietējās sabiedrības
 informēšana un vietējo iestāžu darbinieku apmācība,
 kam būs saskarsme ar personām, kuras uzņem
 uzņēmējvalstī;
 (f)
 integrējošas darbības, kas iekļautas
 9. panta 1. punkta sarakstā, ja tās tiek apvienotas ar
 4. panta 1. punkta a) līdz e) apakšpunktā minēto
 personu uzņemšanu.
 2. Jaunajās dalībvalstīs, kas
 Savienībai pievienosies, sākot no 2013. gada
 1. janvāra, un dalībvalstīs, kas saskaras ar specifiskiem,
 strukturāliem trūkumiem izmitināšanas infrastruktūras un
 pakalpojumu jomā, papildus 1. punktā uzskaitītajām
 atbilstīgajām darbībām no Fonda var atbalstīt arī
 darbības, kuru mērķis ir
 (a)
 izmitināšanas infrastruktūras un
 pakalpojumu izveide, attīstīšana un uzlabošana;
 (b)
 administratīvo struktūru, sistēmu un
 darbinieku un attiecīgo tiesu iestāžu mācību izveide, lai
 nodrošinātu, ka patvēruma meklētāji var netraucēti
 piekļūt patvēruma procedūrām un patvēruma
 procedūras ir efektīvas un kvalitatīvas.
 6. pants
 Dalībvalstu spēja izstrādāt,
 uzraudzīt un izvērtēt savu patvēruma politiku
 Šīs regulas 3. panta 2. punkta
 a) apakšpunktā noteiktā konkrētā mērķa
 ietvaros un ņemot vērā secinājumus, par ko vienojas
 politiskajā dialogā, kā noteikts Regulas (ES) Nr. .../...
 [Horizontālās regulas] 13. pantā, atbilstīgas ir jo
 īpaši šādas darbības:
 (a)
 darbības, ar kurām tiek stiprināta
 dalībvalstu spēja vākt, analizēt un izplatīt datus un
 statistiku par patvēruma procedūrām, uzņemšanas
 spējām, pārvietošanas un iekšējas pārvietošanas
 darbībām;
 (b)
 darbības, kas tieši veicina patvēruma
 politikas izvērtēšanu, piemēram, valstu ietekmes
 izvērtējumi, mērķgrupu aptaujas, rādītāju un
 kritēriju izstrāde.
 7. pants
 Pārvietošana un iekšēja
 pārvietošana
 Šīs regulas 3. panta 2. punkta a) un
 d) apakšpunktā noteiktā konkrētā mērķa
 ietvaros un ņemot vērā secinājumus, par ko vienojās
 politiskajā dialogā, kā noteikts Regulas (ES) Nr. .../...
 [Horizontālās regulas] 13. pantā, Fonds jo īpaši atbalsta
 šādas darbības, kas saistītas ar 4. panta [1. punkta]
 e) apakšpunktā minēto personu pārvietošanu un/vai
 4. panta 1. punkta a), b) un c) apakšpunktā minēto
 personu iekšēju pārvietošanu:
 (a)
 valstu pārvietošanas un iekšējās
 pārvietošanas programmu izveide un izstrāde;
 (b)
 atbilstīgas infrastruktūras un
 pakalpojumu izveide, lai nodrošinātu pārvietošanas un
 iekšējās pārvietošanas programmu raitu un efektīvu
 īstenošanu;
 (c)
 struktūru, sistēmu un personāla
 mācību izveide, lai rīkotu misijas uz trešām valstīm
 un/vai citām dalībvalstīm, veiktu intervijas un
 medicīniskās un drošības pārbaudes;
 (d)
 potenciālo pārvietošanas un/vai
 iekšējās pārvietošanas gadījumu novērtēšana, ko
 veic dalībvalstu kompetentās iestādes, piemēram,
 rīkojot misijas uz trešām valstīm un/vai citām
 dalībvalstīm, intervijas un medicīniskās un drošības
 pārbaudes;
 (e)
 veselības stāvokļa
 novērtējums un ārstēšana pirms aizbraukšanas,
 materiāla palīdzība pirms aizbraukšanas, informatīvi
 pasākumi pirms aizbraukšanas un ceļojuma organizēšana, tostarp
 pavadošā medicīniskā personāla pakalpojumu
 nodrošināšana;
 (f)
 informācija un palīdzība uzreiz
 pēc ierašanās, ieskaitot mutiskās tulkošanas pakalpojumus;
 (g)
 infrastruktūras un pakalpojumu
 stiprināšana valstīs, kas ir izraudzītas reģionālo
 aizsardzības programmu īstenošanai.
 III NODAĻA
 TREŠO VALSTU VALSTSPIEDERĪGO
 INTEGRĀCIJA UN LEGĀLĀ MIGRĀCIJA
 8. pants
 Imigrācija un pasākumi pirms
 aizbraukšanas
 Lai veicinātu legālu migrāciju
 uz Savienību un labāk sagatavotu 4. panta 1. punkta
 g) apakšpunktā minētās personas integrācijai
 uzņemošajā sabiedrībā, šīs regulas 3. panta 2. punkta
 b) apakšpunktā noteiktā konkrētā mērķa ietvaros
 un ņemot vērā secinājumus, par ko vienojās
 politiskajā dialogā, kā noteikts Regulas (ES) Nr. .../...
 [Horizontālās regulas] 13. pantā, atbilstīgas ir jo
 īpaši šādas darbības, kas notiek izcelsmes valstī:
 (a)
 informatīvie materiāli un izpratnes
 veicināšanas kampaņas, tostarp izmantojot lietotājiem ērtu
 saziņas un informācijas tehnoloģiju un tīmekļa
 vietnes;
 (b)
 prasmju un kvalifikāciju novērtēšana
 un prasmju un kvalifikāciju pārskatāmības un
 līdzvērtības veicināšana izcelsmes valstīs;
 (c)
 arodmācības;
 (d)
 daudzpusīgi pilsoniskās ievirzes kursi un
 valodu mācīšana.
 9. pants
 Integrācijas pasākumi
 vietējā un reģionālā līmenī
 1. Šīs regulas 3. panta 2. punkta b)
 apakšpunktā noteiktā konkrētā mērķa ietvaros
 atbilstīgās darbības notiek konsekventu stratēģiju
 ietvaros, kuras īsteno nevalstiskas organizācijas, vietējās
 un/vai reģionālās iestādes un kuras ir īpaši
 izstrādātas 4. panta 1. punkta a) līdz
 g) apakšpunktā minēto personu integrācijai vietējā
 un/vai reģionālā līmenī. Šajā kontekstā
 atbilstīgās darbības jo īpaši ietver šādas darbības:
 (a)
 šādu integrācijas stratēģiju
 izveide un izstrāde, tostarp vajadzību izvērtējums,
 rādītāju un izvērtējuma uzlabošana;
 (b)
 konsultācijas un palīdzība
 tādas jomās kā mājoklis, iztikas līdzekļi,
 administratīvie un juridiskie padomi, medicīniska, psiholoģiska
 un sociāla aprūpe, bērnu aprūpe;
 (c)
 darbības, ar kurām trešo valstu
 valstspiederīgos ievada uzņemošajā sabiedrībā, un
 darbības, kas dod viņiem iespēju tai pielāgoties,
 saņemt informāciju par savām tiesībām un pienākumiem,
 piedalīties pilsoniskajā un kultūras dzīvē un
 dalīties vērtībās, kas nostiprinātas Eiropas
 Savienības Pamattiesību hartā;
 (d)
 pasākumi, kas vērsti uz
 izglītību, tostarp valodu mācības un sākotnējie
 pasākumi, lai atvieglotu piekļuvi darba tirgum;
 (e)
 darbības nolūkā veicināt
 pašrealizāciju un dot iespēju trešo valstu valstspiederīgajiem
 nodrošināt pašiem sevi;
 (f)
 darbības, kas veicina jēgpilnus kontaktus
 un konstruktīvu dialogu starp trešo valstu valstspiederīgajiem un
 uzņemošo sabiedrību, un darbības nolūkā uzlabot
 iespējas tikt pieņemtiem uzņemošajā sabiedrībā,
 tostarp iesaistot plašsaziņas līdzekļus;
 (g)
 darbības, kas trešo valstu
 valstspiederīgo saskarsmē ar valsts un privātajiem dienestiem
 veicina gan līdztiesīgu piekļuvi, gan līdztiesīgus
 rezultātus, tostarp šādu dienestu pielāgošana saskarsmei ar
 trešo valstu valstspiederīgajiem;
 (h)
 īstenojošo organizāciju spēju
 veidošana, tostarp pieredzes un labas prakses apmaiņa un kontaktu
 veidošana.
 2. Šā panta 1. punktā
 minētajās darbībās ņem vērā īpašās
 vajadzības, kādas ir trešo valstu valstspiederīgo un viņu
 ģimenes locekļu dažādajām kategorijām, tostarp tiem,
 kas ieceļo vai uzturas nodarbinātības vai
 pašnodarbinātības un ģimenes atkalapvienošanas nolūkos,
 starptautiskās aizsardzības saņēmējiem, patvēruma
 meklētājiem, pārvietotām vai iekšēji
 pārvietotām personām un neaizsargātām migrantu
 grupām, īpaši nepilngadīgajiem, nepavadītiem
 nepilngadīgajiem, invalīdiem, vecāka gadagājuma
 cilvēkiem, grūtniecēm, vientuļiem vecākiem ar
 nepilngadīgiem bērniem, cilvēku tirdzniecības upuriem un
 personām, kas tikušas spīdzinātas, izvarotas vai pakļautas
 citai smagai psiholoģiskai, fiziskai vai seksuālai vardarbībai.
 3. Šā panta 1. punktā
 minētās darbības attiecīgā gadījumā var
 ietvert dalībvalsts pilsoņus, kuriem ir migrantu izcelsme, proti,
 kuriem vismaz viens no vecākiem (t.i., māte vai tēvs) ir
 trešās valsts valstspiederīgais.
 4. Šā
 panta 1. punktā minēto darbību plānošanas un
 īstenošanas nolūkā Regulas (ES) Nr. .../...
 [Horizontālās regulas] 12. pantā minētā
 partnerība ietver iestādes, kuras dalībvalstis ir
 norīkojušas Eiropas Sociālā fonda intervenču
 pārvaldības nolūkos.
 10. pants
 Spēju veidošanas pasākumi
 Šīs regulas 3. panta 2. punkta
 b) apakšpunktā noteiktā konkrētā mērķa
 ietvaros un ņemot vērā secinājumus, par ko vienojas
 politiskajā dialogā, kā noteikts Regulas (ES) Nr. .../... [Horizontālās
 regulas] 13. pantā, atbilstīgas ir jo īpaši šādas
 darbības:
 (a)
 legālās migrācijas veicināšanas
 stratēģiju izstrāde nolūkā vienkāršot
 elastīgu uzņemšanas procedūru izstrādi un ieviešanu, cita
 starpā atbalstot sadarbību starp dalībvalstu un trešo valstu
 darbā iekārtošanas aģentūrām un
 nodarbinātības dienestiem, kā arī sniedzot
 dalībvalstīm atbalstu Savienības migrācijas jomas
 tiesību aktu īstenošanā, apspriežoties ar attiecīgajām
 ieinteresētajām personām un izmantojot ekspertu padomus vai
 informācijas apmaiņu par pieejām, kas vērstas uz
 konkrētu valstu vai kategoriju trešo valstu valstspiederīgajiem,
 attiecībā uz darba tirgus vajadzībām;
 (b)
 dalībvalstu spēju stiprināšana, lai
 izstrādātu, īstenotu, uzraudzītu un izvērtētu to
 imigrācijas stratēģijas, politiku un pasākumus dažādos
 līmeņos un pārvaldes struktūrās, jo īpaši to
 spēju stiprināšana, lai vāktu, analizētu un izplatītu
 datus un statistiku par migrācijas procedūrām un plūsmām,
 uzturēšanās atļaujām un uzraudzības
 līdzekļu, izvērtēšanas shēmu, rādītāju
 un kritēriju izstrādi, lai novērtētu šo
 stratēģiju panākumus;
 (c)
 īstenojošo organizāciju, kas sniedz
 publiskos un privātos pakalpojumus, tostarp izglītības
 iestāžu, starpkultūru spēju izvēršana, veicinot pieredzes
 un labās prakses apmaiņu, sadarbību un kontaktu veidošanu;
 (d)
 ilgtspējīgu organizatorisko
 struktūru veidošana integrācijas un dažādības
 pārvaldīšanai, jo īpaši, īstenojot sadarbību starp
 dažādām ieinteresētajām personām, tādējādi
 radot dažādu valsts pārvaldes līmeņu ierēdņiem
 iespēju ātri iegūt informāciju par pieredzi un labāko
 praksi citur un, ja iespējams, apvienot resursus;
 (e)
 vietējā un reģionālā
 līmeņa integrācijas stratēģiju pamatā esošā
 savstarpējās saskarsmes dinamiska divvirzienu procesa
 veicināšana, izstrādājot konsultāciju platformas trešo
 valstu valstspiederīgajiem, izvēršot informācijas apmaiņu
 starp ieinteresētajām personām un kultūru un reliģiju
 dialoga platformas starp trešo valstu valstspiederīgo kopienām un/vai
 starp šīm kopienām un uzņemošo sabiedrību un/vai starp
 šīm kopienām un iestādēm, kas ir politikas veidotājas
 un lēmumu pieņēmējas.
 IV NODAĻA
 ATGRIEŠANA
 11. pants
 Pasākumi, kas papildina
 atgriešanas procedūras
 Šīs regulas 3. panta 2. punkta
 c) apakšpunktā noteiktā konkrētā mērķa
 ietvaros un ņemot vērā secinājumus, par ko vienojas politiskajā
 dialogā, kā noteikts Regulas (ES) Nr. .../... [Horizontālās
 regulas] 13. pantā, Fonds atbalsta darbības, kas vērstas uz
 4. panta 1. punkta h) līdz j) apakšpunktā
 minētajām personām, un jo īpaši vienu vai vairākas
 šādas darbības:
 (a)
 izmitināšanas infrastruktūras vai
 pakalpojumu un uzņemšanas vai aizturēšanas apstākļu izveide
 un uzlabošana;
 (b)
 administratīvu struktūru, sistēmu un
 personāla apmācības izveide, lai nodrošinātu raitas
 atgriešanas procedūras;
 (c)
 materiālās palīdzības,
 medicīniskās un psiholoģiskās aprūpes sniegšana;
 (d)
 sociālās palīdzības,
 informācijas vai palīdzības administratīvo un/vai juridisko
 formalitāšu kārtošanā un informācijas vai konsultāciju
 sniegšana;
 (e)
 juridiskas palīdzības un
 palīdzības valodas ziņā sniegšana;
 (f)
 īpašs atbalsts neaizsargātām personām,
 piemēram, nepilngadīgajiem, nepavadītiem nepilngadīgajiem,
 invalīdiem, vecāka gadagājuma cilvēkiem,
 grūtniecēm, vientuļiem vecākiem ar nepilngadīgiem
 bērniem, cilvēku tirdzniecības upuriem un personām, kas
 tikušas spīdzinātas, izvarotas vai pakļautas citai smagai
 psiholoģiskai, fiziskai vai seksuālai vardarbībai.
 12. pants
 Atgriešanas pasākumi
 Šīs regulas 3. panta 2. punkta
 c) apakšpunktā noteiktā konkrētā mērķa
 ietvaros un ņemot vērā secinājumus, par ko vienojas
 politiskajā dialogā, kā noteikts Regulas (ES) Nr. .../...
 [Horizontālās regulas] 13. pantā, Fonds atbalsta darbības,
 kas vērstas uz 4. panta 1. punkta h) līdz
 j) apakšpunktā minētajām personām, un jo īpaši
 vienu vai vairākas šādas darbības:
 (a)
 sadarbība ar trešo valstu
 konsulārajām iestādēm un imigrācijas dienestiem
 nolūkā iegūt ceļošanas dokumentus, atvieglot
 repatriāciju un nodrošināt atpakaļuzņemšanu;
 (b)
 atbalstītas brīvprātīgas
 atgriešanās pasākumi, tostarp medicīniski izmeklējumi un
 palīdzība, ceļojuma organizēšana, finansiālie
 ieguldījumi, konsultācijas un palīdzība pirms un pēc
 atgriešanās;
 (c)
 pasākumi, kas vajadzīgi, lai uzsāktu
 reintegrācijas procesu atgriezušos personu personīgās
 attīstības nolūkā, piemēram, finansiālie stimuli,
 mācības, palīdzība darbā iekārtošanās un
 nodarbinātības jautājumos un atbalsts saimnieciskās
 darbības uzsākšanai;
 (d)
 telpas un pakalpojumi trešās valstīs, ar
 ko pēc ierašanās nodrošina pienācīgu pagaidu
 izmitināšanu un uzņemšanu;
 (e)
 īpašs atbalsts neaizsargātām
 personām, piemēram, nepilngadīgajiem, nepavadītiem
 nepilngadīgajiem, invalīdiem, vecāka gadagājuma
 cilvēkiem, grūtniecēm, vientuļiem vecākiem ar
 nepilngadīgiem bērniem, cilvēku tirdzniecības upuriem un
 personām, kas tikušas spīdzinātas, izvarotas vai pakļautas
 citai smagai psiholoģiskai, fiziskai vai seksuālai vardarbībai.
 13. pants
 Praktiska sadarbība un spēju
 veidošanas pasākumi
 Šīs regulas 3. panta 2. punkta
 c) apakšpunktā noteiktā konkrētā mērķa
 ietvaros un ņemot vērā secinājumus, par ko vienojas
 politiskajā dialogā, kā noteikts Regulas (ES) Nr. .../...
 [Horizontālās regulas] 13. pantā, atbilstīgas ir jo
 īpaši šādas darbības:
 (a)
 darbības, lai veicinātu un
 stiprinātu operatīvo sadarbību starp dalībvalstu
 atgriešanas dienestiem, tostarp attiecībā uz sadarbību ar trešo
 valstu konsulārajām iestādēm un imigrācijas dienestiem;
 (b)
 darbības, lai atbalstītu sadarbību
 starp dalībvalstu un trešo valstu atgriešanas dienestiem, tostarp
 pasākumi nolūkā stiprināt trešo valstu spējas
 atpakaļuzņemšanas nolīgumu ietvaros veikt šādus
 atpakaļuzņemšanas un reintegrācijas pasākumus;
 (c)
 darbības, ar kurām stiprina spēju
 attīstīt efektīvu un ilgtspējīgu atgriešanas politiku,
 jo īpaši dalībvalstu starpā veicot informācijas par
 situāciju atgriešanās valstīs un labākās prakses apmaiņu,
 daloties pieredzē un apvienojot resursus.
 (d)
 darbības, ar kurām stiprina spēju
 vākt, analizēt un izplatīt datus un statistiku par atgriešanas
 procedūrām un pasākumiem, uzņemšanas un aizturēšanas
 spējām, piespiedu atgriešanām un brīvprātīgo
 atgriešanos, uzraudzību un reintegrāciju;
 (e)
 darbības, kas tieši veicina atgriešanas
 politikas izvērtēšanu, piemēram, valstu ietekmes
 novērtējumi, mērķgrupu aptaujas, rādītāju un
 kritēriju izstrāde.
 V NODAĻA
 FINANŠU UN ĪSTENOŠANAS SATVARS
 14. pants
 Kopējie līdzekļi un
 īstenošana
 1. Šīs regulas īstenošanai
 kopumā ir piešķirti EUR 3869 miljoni.
 2. Budžeta lēmējiestāde gada
 apropriācijas Fonda vajadzībām apstiprina saskaņā ar
 finanšu shēmu.
 3. Kopējos līdzekļus
 īsteno šādos veidos:
 (a)
 valstu programmas saskaņā ar
 20. pantu;
 (b)
 Savienības darbības saskaņā ar
 21. pantu;
 (c)
 ārkārtas palīdzība
 saskaņā ar 22. pantu;
 (d)
 Eiropas Migrācijas tīkls
 saskaņā ar 23. pantu;
 (e)
 tehniskā palīdzība saskaņā
 ar 24. pantu.
 4. Kopējos resursus, kas ir pieejami
 saskaņā ar šo regulu, īsteno ar dalīto pārvaldību
 saskaņā ar [jaunās Finanšu regulas[25] 55. panta 1. punkta
 b) apakšpunktu], izņemot Savienības darbības, kas
 minētas 21. pantā, ārkārtas palīdzību, kas
 minēta 22. pantā, Eiropas Migrācijas tīklu, kas
 minēts 23. pantā, un tehnisko palīdzību, kas
 minēta 24. pantā.
 5. Kopējos resursus indikatīvi
 izmanto šādi:
 (a)
 EUR 3232 miljonus dalībvalstu valsts
 programmām;
 (b)
 EUR 637 miljonus Savienības
 darbībām, ārkārtas palīdzībai, Eiropas
 Migrācijas tīklam un Komisijas tehniskajai palīdzībai.
 15. pants
 Resursi atbilstīgām
 darbībām dalībvalstīs
 1. EUR 3232 miljonus indikatīvi sadala
 starp dalībvalstīm šādā veidā:
 (a)
 EUR 2372 miljonus, kā norādīts
 I pielikumā;
 (b)
 EUR 700 miljonus, pamatojoties uz sadales
 mehānismu īpašām darbībām, kā minēts
 16. pantā, Savienības Pārvietošanas programmai, kā
 minēts 17. pantā, un iekšējai pārvietošanai, kā
 minēts 18. pantā;
 (c)
 EUR 160 miljonus starpposma
 pārskatīšanas ietvaros un laikposmam, sākot no
 2018. budžeta gada, lai ņemtu vērā būtiskas
 izmaiņas migrācijas plūsmās un/vai risinātu Komisijas
 noteiktas īpašas vajadzības, kā paredzēts
 19. pantā.
 2. Ar 1. punkta b) apakšpunktā
 minēto summu sniedz atbalstu
 (a)
 īpašām darbībām, kas
 uzskaitītas II pielikumā;
 (b)
 4. panta e) apakšpunktā minēto
 personu pārvietošanai un/vai 4. panta 1. punkta a), b) un
 c) apakšpunktos minēto personu iekšējai pārvietošanai.
 16. pants
 Resursi īpašām
 darbībām
 1. Dalībvalstīm var piešķirt
 papildu summu, kā minēts 15. panta 2. punkta
 a) apakšpunktā, ja tā kā tāda ir paredzēta
 programmā, un to izmanto īpašu darbību īstenošanai.
 Minētās īpašās darbības ir uzskaitītas
 II pielikumā.
 2. Lai ņemtu vērā jaunās
 politikas attīstības tendences, Komisija ir pilnvarota pieņemt
 deleģētus aktus saskaņā ar 26. pantu, lai starpposma
 pārskatīšanas kontekstā pārskatītu II pielikumu.
 Pamatojoties uz īpašo darbību pārskatīto sarakstu,
 dalībvalstis var saņemt papildu summas, kā noteikts
 1. punktā, ja ir pieejami resursi.
 3. Šā panta 1. un 2. punktā
 minētās papildu summas dalībvalstīm piešķir ar
 individuāliem finansēšanas lēmumiem, ar kuriem starpposma
 pārskatīšanas kontekstā apstiprina vai pārskata to valsts
 programmas saskaņā ar procedūru, kas noteikta Regulas (ES)
 Nr. .../... [Horizontālās regulas] 14. un 15. pantā.
 Minētās summas izmanto vienīgi īpašo darbību
 īstenošanai.
 17. pants
 Resursi Savienības
 Pārvietošanas programmai
 1. Papildus piešķīrumiem, kas
 tām aprēķināti saskaņā ar 15. panta
 1. punkta a) apakšpunktu, dalībvalstis ik pēc diviem gadiem
 saņem papildu summu, kā noteikts 15. panta 2. punkta
 b) apakšpunktā, pamatojoties uz vienreizēju maksājumu EUR
 6000 apmērā par katru pārvietoto personu.
 2. Šā panta 1. punktā
 minēto vienreizējā maksājuma summu palielina līdz EUR
 10 000 par katru personu, kas pārvietota saskaņā ar ES
 kopīgajām prioritātēm pārvietošanas jomā, kuras
 noteiktas saskaņā ar 3. un 4. punktu un uzskaitītas
 III pielikumā.
 3. Komisija ir pilnvarota pieņemt
 deleģētus aktus saskaņā ar 26. pantu, lai ik pēc
 diviem gadiem konkrēti noteiktu ES kopīgās prioritātes
 pārvietošanas jomā, pamatojoties uz šādām
 vispārīgām kategorijām:
 –
 personas no valsts vai reģiona, kas
 izraudzīts reģionālās aizsardzības programmas
 īstenošanai;
 –
 personas no valsts vai reģiona, kas noteikts UNHCR
 pārvietošanas prognozēs un kur Savienības kopīgai
 darbībai būtu ievērojama ietekme uz aizsardzības
 vajadzību risināšanu;
 –
 personas, kuras pieder kādai konkrētai
 kategorijai, kas atbilst UNHCR pārvietošanas kritērijiem.
 4. Kopīgajās Savienības
 pārvietošanas prioritātēs jebkurā gadījumā ietver
 šādas neaizsargātas grupas, un tās kvalificējas
 2. punktā noteiktajam vienreizējam maksājumam:
 –
 riskam pakļautas sievietes un bērni,
 –
 nepavadīti nepilngadīgie,
 –
 personas ar medicīniska rakstura
 vajadzībām, kuras var nodrošināt vienīgi ar
 pārvietošanu,
 –
 personas, kam nepieciešama ārkārtas
 pārvietošana vai steidzama pārvietošana juridiskas vai fiziskas
 aizsardzības nepieciešamības dēļ.
 5. Ja dalībvalsts pārvieto personu
 atbilstoši vairāk nekā vienai no 1. un 2. punktā
 minētajām kategorijām, tā vienreizējo maksājumu
 par šo personu saņem tikai vienreiz.
 6. Komisija saskaņā ar
 27. panta 2. punktā minēto procedūru ar
 īstenošanas aktiem nosaka laika grafiku un citus īstenošanas
 nosacījumus, kas saistīti ar Savienības Pārvietošanas
 programmas resursu piešķiršanas mehānismu.
 7. Šā panta 1. punktā
 minētās papildu summas dalībvalstīm piešķir ik
 pēc diviem gadiem, pirmo reizi ar individuāliem finansēšanas
 lēmumiem, ar ko apstiprina to valsts programmas saskaņā ar
 procedūru, kas noteikta Regulas (ES) Nr. .../... [Horizontālās
 regulas] 14. pantā, bet vēlāk ar finansēšanas
 lēmumu, ko pievieno pielikumā lēmumiem, ar ko apstiprina to
 valsts programmas. Minētās summas nepārceļ citām
 darbībām valsts programmas ietvaros.
 8. Lai efektīvi sasniegtu Savienības
 Pārvietošanas programmas mērķus, Komisija pieejamo resursu
 ietvaros ir pilnvarota pieņemt deleģētos aktus saskaņā
 ar 26. pantu, lai, ja tas tiek uzskatīts par nepieciešamu,
 koriģētu 1. un 2. punktā minētos vienreizējos
 maksājumus.
 18. pants
 Resursi iekšējai
 pārvietošanai
 1. Papildus piešķīrumiem, kas
 tām aprēķināti saskaņā ar 15. panta
 1. punkta a) apakšpunktu, dalībvalstis, kad tas tiek
 uzskatīts par piemērotu, saņem papildu summu, kā noteikts
 15. panta 2. punkta b) apakšpunktā, pamatojoties uz
 vienreizēju maksājumu EUR 6000 apmērā par katru personu,
 kas pārvietota no citas dalībvalsts.
 2. Komisija saskaņā ar
 26. panta 2. punktā minēto procedūru ar
 īstenošanas aktiem nosaka laika grafiku un citus īstenošanas nosacījumus,
 kas saistīti ar resursu piešķiršanas mehānismu iekšējai
 pārvietošanai.
 3. Šā panta 1. punktā
 minētās papildu summas dalībvalstīm piešķir
 regulāri, pirmo reizi ar individuāliem finansēšanas
 lēmumiem, ar ko apstiprina to valsts programmas saskaņā ar
 procedūru, kas noteikta Regulas (ES) Nr. .../... [Horizontālās
 regulas] 14. pantā, bet vēlāk ar finansēšanas
 lēmumu, ko pievieno pielikumā lēmumam, ar ko apstiprina to
 valsts programmu. Minētās summas nepārceļ citām
 darbībām valsts programmas ietvaros.
 4. Lai efektīvi sasniegtu dalībvalstu
 solidaritātes un atbildības dalīšanas mērķus Komisija
 pieejamo resursu ietvaros ir pilnvarota pieņemt deleģētos aktus
 saskaņā ar 26. pantu, lai koriģētu 1. punktā minēto
 vienreizējo maksājumu.
 19. pants
 Resursi starpposma
 pārskatīšanas ietvaros
 1. Lai piešķirtu 15. panta
 1. punkta c) apakšpunktā norādīto summu, Komisija
 līdz 2017. gada 31. maijam novērtē dalībvalstu
 vajadzības attiecībā uz to patvēruma un uzņemšanas
 sistēmām, to situāciju saistībā ar migrācijas
 plūsmām laikposmā no 2014. gada līdz 2016. gadam
 un paredzamo notikumu attīstību.
 Komisija savā novērtējumā
 cita starpā izmanto informāciju, kas iegūta no Eurostat,
 Eiropas Migrācijas tīkla, EPAB un Frontex aģentūras
 riska analīzes.
 Pamatojoties uz minēto analīzi,
 Komisija nosaka īpašo vajadzību apmēru attiecībā uz
 patvēruma un uzņemšanas sistēmām un uz migrācijas
 spiedienu dalībvalstīs, summējot šādi noteiktos
 koeficientus:
 (a)
 patvēruma un uzņemšanas sistēmas:
 i) koeficients 1 – īpašu
 vajadzību nav
 ii) koeficients 1,5 – vidējas
 īpašās vajadzības
 iii) koeficients 3 – lielas īpašās
 vajadzības
 (b)
 migrācijas spiediens:
 i) koeficients 1– īpaša spiediena nav
 ii) koeficients 1,5 – vidējs
 īpašais spiediens
 iii) koeficients 3 – liels īpašais
 spiediens.
 2. Balstoties uz šādu sistēmu,
 Komisija ar īstenošanas aktiem nosaka, kuras dalībvalstis saņem
 papildu summas, un izveido sadales kārtību, kādā pieejamie
 resursi tiek piešķirti dalībvalstīm saskaņā ar
 27. panta 3. punkta minēto procedūru.
 20. pants
 Valsts programmas
 1. Programmās, kuras paredzēts
 izskatīt un apstiprināt saskaņā ar Regulas (ES)
 Nr. .../... [Horizontālās regulas] 14. pantu,
 dalībvalstis jo īpaši cenšas sasniegt šādus mērķus:
 (a)
 kopējas Eiropas patvēruma sistēmas
 izveides stiprināšana, nodrošinot Savienības patvēruma jomas acquis
 efektīvu un vienādu piemērošanu;
 (b)
 atbalsts Savienības Pārvietošanas
 programmas izveidei un attīstībai, sniedzot stabilus risinājumus
 bēgļiem, kas ir grūtā stāvoklī trešās
 valstīs, jo īpaši saskaņā ar kopīgajām
 Savienības pārvietošanas prioritātēm;
 (c)
 integrācijas stratēģiju izveide un
 attīstīšana vietējā/reģionālā
 līmenī, aptverot dažādus divvirzienu dinamiskā procesa
 aspektus, pievēršoties dažādu migrantu kategoriju īpašajām
 vajadzībām un izstrādājot efektīvas
 partnerattiecības, kurās iesaistītas visas
 ieinteresētās personas;
 (d)
 atbalstītas brīvprātīgās
 atgriešanās programmas izstrāde, ietverot reintegrācijas
 komponentu.
 2. Dalībvalstis nodrošina, ka visas
 darbības, kas tiek atbalstītas no šā Fonda, ir saderīgas ar
 Savienības acquis patvēruma un imigrācijas jomā pat
 tad, ja tām nav saistoša vai uz tām neattiecas attiecīgo
 pasākumu piemērošana.
 21. pants
 Savienības darbības
 1. Pēc Komisijas ierosmes Fondu var
 izmantot, lai finansētu starpvalstu darbības vai darbības, kas
 ir īpaši Savienības interesēs, attiecībā uz
 vispārējiem un konkrētajiem mērķiem, kas minēti
 3. pantā.
 2. Lai būtu atbilstīgas
 finansējumam, Savienības darbības jo īpaši atbalsta:
 (a)
 Savienības sadarbības veicināšanu
 Savienības tiesību un labās prakses īstenošanā
 patvēruma jomā, ietverot pārvietošanu un iekšējo
 pārvietošanu, legālo migrāciju, tostarp trešo valstu
 valstspiederīgo integrāciju, un atgriešanu;
 (b)
 starpvalstu sadarbības tīklu un
 eksperimentālu projektu, tostarp inovatīvu projektu, izveidi,
 balstoties uz tādām starpvalstu partnerībām starp
 divās vai vairāk dalībvalstīs izvietotām
 iestādēm, kuras paredzētas, lai veicinātu inovāciju un
 atvieglinātu pieredzes un labās prakses apmaiņu;
 (c)
 pētījumus par iespējamiem jauniem
 Savienības sadarbības veidiem patvēruma, imigrācijas,
 integrācijas un atgriešanas jomā un attiecīgiem ES tiesību
 aktiem, informācijas par labāko praksi izplatīšanu un
 apmaiņu un visiem citiem patvēruma, imigrācijas,
 integrācijas un atgriešanas politikas aspektiem, tostarp
 institucionālo komunikāciju par Savienības politiskajām
 prioritātēm;
 (d)
 kopēju statistikas instrumentu, metožu un
 rādītāju izstrādi un izmantošanu dalībvalstīs,
 lai izvērtētu politikas pārmaiņu efektivitāti
 patvēruma, legālās migrācijas un integrācijas un
 atgriešanas jomā;
 (e)
 sagatavošanās, uzraudzības,
 administratīvo un tehnisko atbalstu, izvērtēšanas mehānismu
 izstrādi, kas nepieciešami patvēruma un imigrācijas jomas
 politikas īstenošanai;
 (f)
 sadarbību ar trešām valstīm, jo
 īpaši atpakaļuzņemšanas nolīgumu, mobilitātes
 partnerību un reģionālo aizsardzības programmu
 īstenošanas ietvaros.
 3. Šajā pantā minētās
 darbības īsteno saskaņā ar Regulas (ES) Nr. .../...
 [Horizontālās regulas] 7. pantu.
 22. pants
 Ārkārtas palīdzība
 1. Fonds sniedz finansiālu
 palīdzību, lai risinātu steidzamas un specifiskas
 vajadzības ārkārtas situācijas gadījumā.
 2. Ārkārtas palīdzību
 īsteno saskaņā ar Regulas (ES) Nr. .../...
 [Horizontālās regulas] 8. pantu.
 23. pants
 Eiropas Migrācijas tīkls
 1. Fonds sniedz atbalstu Eiropas
 Migrācijas tīklam un nodrošina finanšu līdzekļus, kas
 nepieciešami tā pasākumiem un turpmākai attīstībai.
 2. Eiropas Migrācijas tīkla
 mērķis ir
 (a)
 kalpot par ES konsultatīvo padomi
 migrācijas un patvēruma jautājumos, veicot gan valstu, gan ES
 līmeņa koordināciju un sadarbību ar dalībvalstu,
 akadēmisko aprindu, pilsoniskās sabiedrības, ideju laboratoriju
 un citu Savienības / starptautisko struktūru pārstāvjiem;
 (b)
 pildīt Savienības iestāžu un
 dalībvalstu informācijas vajadzības, sniedzot aktuālu,
 objektīvu, uzticamu un salīdzināmu informāciju par
 migrāciju un patvērumu, lai atbalstītu Eiropas Savienības
 politikas veidošanu šajās jomās;
 (c)
 sniegt plašai sabiedrībai
 b) apakšpunktā minēto informāciju.
 3. Lai sasniegtu savus mērķus,
 Eiropas Migrācijas tīkls
 (a)
 vāc aktuālus, objektīvus, uzticamus
 un salīdzināmus datus un informāciju no dažādiem avotiem,
 tostarp sanāksmēs, ar elektroniskiem līdzekļiem,
 kopīgos pētījumos un ad-hoc aptaujās, un
 apmainās ar šiem datiem;
 (b)
 analizē a) apakšpunktā minētos datus
 un informāciju, tostarp uzlabojot salīdzināmību, un sniedz
 tos formātā, kas ir jo īpaši viegli pieejams politikas
 veidotājiem;
 (c)
 izstrādā un publicē periodiskus
 ziņojumus par stāvokli migrācijas un patvēruma jomā
 Savienībā un tās dalībvalstīs;
 (d)
 sniedzot sagatavoto informāciju, kalpo par
 objektīvas informācijas avotu plašākai sabiedrībai
 migrācijas un patvēruma jautājumos.
 4. Eiropas Migrācijas tīkls, EPAB un
 Frontex aģentūra nodrošina, ka to attiecīgās
 darbības ir konsekventas un saskaņotas.
 5. Eiropas Migrācijas tīklu veido:
 (a)
 Komisija, kas koordinē Eiropas Migrācijas
 tīkla darbu un nodrošina, lai tajā pienācīgi
 atspoguļotos Savienības politiskās prioritātes
 migrācijas un patvēruma jomā;
 (b)
 vadības padome, kas sniedz politiskas
 norādes un apstiprina Eiropas Migrācijas tīkla pasākumus un
 kuras sastāvā ir Komisija, kā arī eksperti no
 dalībvalstīm, Eiropas Parlamenta un citām attiecīgām
 struktūrām;
 (c)
 dalībvalstu iecelti valstu kontaktpunkti,
 kuros katrā ir vismaz trīs eksperti, kuriem kopīgi ir pieredze
 patvēruma un migrācijas jomā, kas ietver politikas veidošanas,
 tiesību, pētniecības un statistikas aspektus, un kuri
 koordinē un sniedz valstu ieguldījumu 19. panta
 1. punktā minētajās darbībās, lai piedalītos
 visas attiecīgās ieinteresētās personas;
 (d)
 citas attiecīgās valsts un
 Savienības līmeņa struktūras migrācijas un
 patvēruma jomā.
 6. Komisija ar īstenošanas aktiem
 izveido sīki izstrādātus Eiropas Migrācijas tīkla
 darbības noteikumus saskaņā ar 27. panta
 2. punktā minēto procedūru.
 7. Summu, ko Fonda gada
 apropriācijās paredz Eiropas Migrācijas tīklam, un darba
 programmu, kurā nosaka tā darbību prioritātes, pieņem
 saskaņā ar 27. panta 3. punktā minēto
 procedūru un, ja iespējams, apvieno ar gada programmu Savienības
 darbībām un ārkārtas palīdzībai.
 8. Finansiālā palīdzība,
 ko sniedz Eiropas Migrācijas tīkla darbībām, izpaužas
 kā dotācijas valstu kontaktpunktiem un attiecīgā
 gadījumā publiskā iepirkuma līgumi saskaņā ar
 Finanšu regulu.
 24. pants
 Tehniskā palīdzība
 1. Pēc Komisijas ierosmes un / vai
 tās vārdā līdz EUR 2,5 miljonus no Fonda
 līdzekļiem katru gadu izmanto tehniskai palīdzībai
 saskaņā ar 10. pantu Regulā (ES) Nr. .../... [Horizontālajā
 regulā].
 2. Pēc dalībvalsts ierosmes Fonds
 var paredzēt līdz 5 % no kopējās dalībvalstij
 piešķirtās summas tehniskajai palīdzībai valsts programmas
 ietvaros saskaņā ar 20. pantu Regulā (ES) Nr. .../...
 [Horizontālajā regulā].
 VI NODAĻA
 NOBEIGUMA NOTEIKUMI
 25. pants
 Īpaši noteikumi
 attiecībā uz vienreizējiem maksājumiem saistībā
 ar pārvietošanu un iekšējo pārvietošanu
 Atkāpjoties no noteikumiem par izdevumu
 atbilstību, kas ietverti Regulas (ES) Nr. .../... [Horizontālās
 regulas] 18. pantā, konkrēti attiecībā uz
 vienreizējiem maksājumiem un vienotajām likmēm,
 vienreizējie maksājumi, kas dalībvalstīm tiek
 piešķirti saistībā ar pārvietošanu un/vai iekšējo
 pārvietošanu, tiek
 –
 atbrīvoti no prasības, ka tiem
 jābūt balstītiem uz statistiskiem vai vēsturiskiem datiem,
 un
 –
 piešķirti, ja persona, par kuru
 vienreizējais maksājums ir piešķirts, ir faktiski
 pārvietota un/vai iekšēji pārvietota saskaņā ar šo
 regulu.
 26. pants
 Deleģējuma īstenošana
 1. Pilnvaras pieņemt deleģētos
 aktus Komisijai piešķir, ievērojot šajā pantā
 izklāstītos nosacījumus.
 2. Šajā regulā minēto pilnvaru
 deleģējumu Komisijai piešķir uz 7 gadiem, sākot no dienas,
 kad stājas spēkā šī regula. Pilnvaru deleģējumu
 automātiski pagarina par tāda paša ilguma laikposmiem, ja vien
 Eiropas Parlaments vai Padome nav izteikuši iebildumus pret šādu
 pagarinājumu vismaz trīs mēnešus pirms attiecīgā
 laikposma beigām.
 3. Eiropas Parlaments vai Padome var
 jebkurā laikā atsaukt to pilnvaru deleģējumu, kas
 minētas šajā regulā. Ar lēmumu par atsaukšanu
 izbeidz minētajā lēmumā norādīto pilnvaru
 deleģējumu. Tas stājas spēkā nākamajā
 dienā pēc šāda lēmuma publicēšanas Eiropas
 Savienības Oficiālajā Vēstnesī vai tajā
 norādītā vēlākā datumā. Tas neskar
 jau spēkā esošu deleģēto tiesību aktu derīgumu.
 4. Līdzko Komisija ir pieņēmusi
 deleģēto aktu, tā par to vienlaikus paziņo Eiropas
 Parlamentam un Padomei.
 5. Deleģētais akts, kas
 pieņemts, pamatojoties uz šo regulu, stājas spēkā tikai
 tad, ja nav saņemti iebildumi no Eiropas Parlamenta vai Padomes divu
 mēnešu laikā pēc šā akta paziņošanas Eiropas Parlamentam
 un Padomei vai ja pirms šā perioda beigām Eiropas Parlaments un
 Padome abi ir informējuši Komisiju, ka tiem nav iebildumu. Pēc
 Eiropas Parlamenta vai Padomes iniciatīvas šo laikposmu pagarina par
 diviem mēnešiem.
 27. pants
 Komitejas procedūra
 1. Komisijai palīdz kopīgā
 komiteja „Patvērums, migrācija un drošība”, kuru izveido
 saskaņā ar Regulas (ES) Nr. .../... [Horizontālās regulas]
 55. panta 1. punktu.
 2. Ja ir atsauce uz šo punktu, piemēro
 Regulas (ES) Nr. 182/2011 4. pantu.
 3. Ja ir atsauce uz šo punktu, piemēro
 Regulas (ES) Nr. 182/2011 5. pantu.
 28. pants
 Pārskatīšana
 Pamatojoties uz Komisijas priekšlikumu,
 Eiropas Parlaments un Padome pārskata šo regulu vēlākais
 līdz 2020. gada 30. jūnijam.
 29. pants
 Regulas (ES) Nr. .../...
 [Horizontālās regulas] piemērojamība
 Šim Fondam piemēro [Regulas (ES) Nr. .../...]
 noteikumus.
 30. pants
 Atcelšana
 Ar 2014. gada 1. janvāri atceļ
 šādus lēmumus:
 (a)
 Lēmumu Nr. 573/2007/EK;
 (b)
 Lēmumu Nr. 575/2007/EK;
 (c)
 Lēmumu 2007/435/EK;
 (d)
 Lēmumu 2008/381/EK.
 31. pants
 Pārejas noteikumi
 1. Šī regula neietekmē iespēju
 turpināt vai pārveidot, tostarp pilnīgi vai daļēji
 atcelt, attiecīgos projektus un gada programmas līdz to
 slēgšanai vai atbalstu, ko Komisija apstiprinājusi, pamatojoties uz Lēmumu
 Nr. 573/2007/EK, Lēmumu Nr. 575/2007/EK un Lēmumu Nr. 2007/435/EK
 vai jebkuru citu tiesību aktu, kurš 2013. gada 31. decembrī
 attiecas uz minēto palīdzību.
 Šī regula neietekmē iespēju
 turpināt vai pārveidot, tostarp pilnīgi vai daļēji
 atcelt, finansiālu atbalstu, kuru Komisija apstiprinājusi
 saskaņā ar Lēmumu 2008/381/EK vai jebkuru citu tiesību
 aktu, kas 2013. gada 31. decembrī attiecas uz minēto
 palīdzību.
 2. Pieņemot lēmumus par
 līdzfinansējumu saskaņā ar šo regulu, Komisija ņem
 vērā pasākumus, kuri, pamatojoties uz Lēmumu
 Nr. 573/2007/EK, Lēmumu Nr. 575/2007/EK, Lēmumu 2007/435/EK
 un Lēmumu 2008/381/EK, ir pieņemti līdz [datums, kad
 publicē Oficiālajā Vēstnesī] un kuriem ir
 finansiālas sekas laikā, uz ko attiecas konkrētais
 līdzfinansējums.
 3. Atvēlētās
 līdzfinansējuma summas, kuras Komisija ir apstiprinājusi
 laikposmā no 2011. gada 1. janvāra līdz
 2013. gada 31. decembrim un par kurām līdz noslēguma
 ziņojuma iesniegšanas termiņa beigām Komisijai nav
 nosūtīti darbību slēgšanai vajadzīgie dokumenti,
 Komisija automātiski atceļ līdz 2017. gada
 31. decembrim, prasot atmaksāt nepamatoti izmaksātās
 summas.
 4. Aprēķinot summu, uz ko attiecas
 automātiska saistību atcelšana, neņem vērā summas, kas
 attiecas uz darbībām, kuras ir apturētas saistībā ar
 tiesvedību vai administratīvu pārsūdzību, kam ir
 apturoša iedarbība.
 32. pants
 Stāšanās spēkā un
 piemērošana
 Šī regula stājas spēkā
 nākamajā dienā pēc tās publicēšanas Eiropas
 Savienības Oficiālajā Vēstnesī.
 Šī regula uzliek saistības
 kopumā un ir tieši piemērojama dalībvalstīs
 saskaņā ar Līgumiem.
 Briselē,
 Eiropas Parlamenta vārdā — Padomes
 vārdā —
 priekšsēdētājs priekšsēdētājs
 I PIELIKUMS
 Indikatīvs daudzgadu
 sadalījums pa dalībvalstīm laikposmā no 2014. gada
 līdz 2020. gadam
 II PIELIKUMS
 Īpašo darbību saraksts
 saskaņā ar 16. pantu
 (1)
 Bēgļu tranzīta un lietu
 izskatīšanas centru izveide un attīstīšana, jo īpaši
 pārvietošanas darbību atbalstam sadarbībā ar UNHCR
 (2)
 Jaunas pieejas, sadarbojoties ar UNHCR,
 attiecībā uz piekļuvi patvēruma procedūrām,
 pievēršoties galvenajām tranzīta valstīm, piemēram,
 aizsardzības programmām konkrētām grupām vai
 dažām patvēruma pieteikumu izskatīšanas procedūrām
 (3)
 Kopīgas ierosmes dalībvalstu starpā
 integrācijas jomā, piemēram, kritēriju noteikšana,
 salīdzinošā izvērtēšana vai Eiropas moduļu
 testēšana, piemēram, attiecībā uz valodas prasmju apguvi vai
 ievadprogrammu organizāciju
 (4)
 Kopīgas ierosmes nolūkā apzināt
 un īstenot jaunas pieejas pirmās saskarsmes procedūrām un
 aizsardzības standartiem attiecībā uz nepavadītiem
 nepilngadīgajiem
 (5)
 Kopīgas atgriešanas darbības, tostarp
 kopīgas darbības, lai īstenotu Savienības
 atpakaļuzņemšanas nolīgumus
 (6)
 Kopīgi reintegrācijas projekti izcelsmes
 valstīs ilgtspējīgas atgriešanās nolūkā, kā
 arī kopīgas darbības, lai stiprinātu trešo valstu
 spējas īstenot Savienības atpakaļuzņemšanas
 nolīgumus
 (7)
 Kopīgas ierosmes nolūkā atjaunot
 ģimenes vienotību un nepavadītus nepilngadīgos
 reintegrēt viņu izcelsmes valstīs
 (8)
 Kopīgu migrācijas centru izveide
 trešās valstīs, kā arī kopīgi projekti, lai
 veicinātu sadarbību starp dalībvalstu un trešo valstu darbā
 iekārtošanas aģentūrām un nodarbinātības
 dienestiem
 III PIELIKUMS
 Kopējo Savienības
 pārvietošanas prioritāšu saraksts 2014.-2015. gadam
 (1)
 Reģionālā aizsardzības
 programma Austrumeiropā (Baltkrievija, Moldova, Ukraina)
 (2)
 Reģionālā aizsardzības
 programma Āfrikas Ragā (Džibuti, Kenija, Jemena)
 (3)
 Reģionālā aizsardzības
 programma Ziemeļāfrikā (Ēģipte, Lībija, Tunisija)
 (4)
 Bēgļi Austrumāfrikas / Lielo ezeru
 reģionā
 (5)
 Irākas bēgļi Sīrijā,
 Lībijā, Jordānijā
 (6)
 Irākas bēgļi Turcijā
 TIESĪBU AKTA FINANŠU PĀRSKATS
 1. PRIEKŠLIKUMA/INICIATĪVAS KONTEKSTS
 1.1. Priekšlikuma/iniciatīvas nosaukums
 1.2. Attiecīgās
 politikas jomas ABM/ABB struktūrā
 1.3. Priekšlikuma/iniciatīvas
 būtība
 1.4. Mērķi
 1.5. Priekšlikuma/iniciatīvas
 pamatojums
 1.6. Ilgums
 un finansiālā ietekme
 1.7. Paredzētie
 pārvaldības veidi
 2. PĀRVALDĪBAS PASĀKUMI
 2.1. Uzraudzības
 un ziņošanas noteikumi
 2.2. Pārvaldības
 un kontroles sistēmas
 2.3. Krāpšanas
 un pārkāpumu apkarošanas pasākumi
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgās
 daudzgadu finanšu shēmas izdevumu kategorijas un budžeta izdevumu
 pozīcijas
 3.2. Paredzamā
 ietekme uz izdevumiem
 3.2.1. Paredzamās ietekmes uz izdevumiem
 kopsavilkums
 3.2.2. Paredzamā
 ietekme uz darbības apropriācijām
 3.2.3. Paredzamā
 ietekme uz administratīvajām apropriācijām
 3.2.4. Saderība
 ar kārtējo daudzgadu finanšu shēmu
 3.2.5. Trešo
 personu dalība finansējumā
 3.3. Paredzamā ietekme uz
 ieņēmumiem
 TIESĪBU AKTA FINANŠU PĀRSKATS
 1.
 PRIEKŠLIKUMA/INICIATĪVAS KONTEKSTS
 1.1.
 Priekšlikuma/iniciatīvas nosaukums
 Paziņojums
 “Veidojot atvērtu un drošu Eiropu – iekšlietu budžets
 2014.–2020. gadam”;
 Priekšlikums
 regulai, ar ko paredz vispārīgus noteikumus Patvēruma un
 migrācijas fondam un finanšu atbalsta instrumentam policijas
 sadarbībai, noziegumu novēršanai un apkarošanai un krīžu
 pārvarēšanai
 Priekšlikums
 regulai, ar ko izveido Patvēruma un migrācijas fondu.
 1.2.
 Attiecīgās politikas jomas ABM/ABB
 struktūrā[26]
 Pašreiz:
 3. izdevumu kategorija, 18. sadaļa – Iekšlietas
 Nākotnes
 daudzgadu finanšu plāni: 3. izdevumu kategorija (Drošība un
 pilsoniskums) – “Patvēruma un migrācijas fonds”
 Priekšlikuma/iniciatīvas būtība
 þ Priekšlikums/iniciatīva attiecas uz jaunu darbību (iekšlietu
 jomas finansējums 2014.–2020. gadam)
 ̈ Priekšlikums/iniciatīva
 attiecas uz jaunu darbību, pamatojoties uz izmēģinājuma
 projektu/ sagatavošanas darbību[27]
 ̈ Priekšlikums/iniciatīva
 attiecas uz esošas darbības pagarināšanu
 ̈ Priekšlikums/iniciatīva
 attiecas uz darbību, kas pārveidota jaunā darbībā
 1.3.
 Mērķi
 1.3.1.
 Komisijas daudzgadu stratēģiskie
 mērķi, kurus plānots sasniegt ar priekšlikumu/iniciatīvu
 Iekšlietu
 jomas politikas virzienu galīgais mērķis ir izveidot telpu bez
 iekšējam robežām, kurā ES pilsoņi un trešo valstu
 valstspiederīgie var ieceļot, pārvietoties, dzīvot un
 strādāt, līdznesot jaunas idejas, kapitālu, zināšanas
 un inovāciju vai aizpildot trūkumus valstu darba tirgū,
 pārliecināti, ka tiks pilnībā ievērotas viņu
 tiesības un garantēta viņu drošība. Šā mērķa
 sasniegšanā būtiska ir sadarbība ar ārpussavienības
 valstīm un starptautiskajām organizācijām.
 Iekšlietu
 jomas politikas virzienu arvien pieaugošā nozīme ir apliecināta
 Stokholmas programmā un tās rīcības plānā, kuru
 īstenošana ir viena no Savienības stratēģiskajām
 prioritātēm un aptver tādas jomas kā migrācija
 (legālā migrācija un integrācija, patvērums, nelikumīgā
 migrācija un atgriešana), drošība (terorisma un organizētās
 noziedzības novēršana un cīņa pret to, policijas
 sadarbība) un ārējo robežu pārvaldība (tostarp
 vīzu politika), kā arī šo politikas virzienu ārējo
 dimensiju. Lisabonas līgums arī ļauj Savienībai
 izrādīt lielāku apņēmību atbildēt uz
 pilsoņu ikdienas bažām brīvības, drošības un
 tiesiskuma jomā. Iekšlietu politikas prioritātes, jo īpaši trešo
 valstu valstspiederīgo integrācija būtu jāskata arī
 saistībā ar septiņām pamatiniciatīvām, kas
 izklāstītas stratēģijā “Eiropa 2020”, kuras
 mērķis ir palīdzēt ES pārvarēt pašreizējo
 finansiālo un ekonomisko krīzi un panākt gudru,
 ilgtspējīgu un integrējošu izaugsmi.
 Patvēruma
 un migrācijas fonds sniegs finansiālu palīdzību, kas
 nepieciešama, lai Savienības mērķus iekšlietu jomā
 pārvērstu uzskatāmos rezultātos.
 1.3.2.
 Konkrētie mērķi un
 attiecīgās ABM/ABB darbības
 PATVĒRUMA
 UN MIGRĀCIJAS FONDS
 a) stiprināt
 un attīstīt kopējo Eiropas patvēruma sistēmu, tostarp
 tās ārējo dimensiju;
 b) sniegt
 atbalstu legālai migrācijai uz Savienību saskaņā ar
 dalībvalstu ekonomiskajām un sociālajām
 vajadzībām un veicināt trešo valstu valstspiederīgo,
 tostarp patvēruma meklētāju un starptautiskās aizsardzības
 saņēmēju, efektīvu integrāciju;
 c) stiprināt
 dalībvalstu spējas veicināt taisnīgas un efektīvas
 atgriešanas stratēģijas, uzsvaru liekot uz atgriešanās
 ilgtspēju un efektīvu atpakaļuzņemšanu izcelsmes
 valstīs;
 d) stiprināt
 solidaritāti un atbildības dalīšanu starp
 dalībvalstīm, īpaši attiecībā uz tām, kuras
 visvairāk ietekmē migrācijas un patvēruma plūsmas.
 Pašreizējās
 attiecīgās ABB darbības: 18.03 (Eiropas
 Bēgļu fonds, ārkārtas pasākumi un Trešo valstu
 valstspiederīgo integrācijas fonds) un 18.02 (ciktāl tas
 attiecas uz Eiropas Atgriešanās fondu).
 1.3.3.
 Paredzamie rezultāti un ietekme
 Norādīt,
 kāda ir priekšlikuma/iniciatīvas iecerētā ietekme uz
 finansējuma saņēmējiem/mērķgrupām.
 Priekšlikuma
 ietekme uz saņēmējiem/mērķgrupām ir
 sīkāk aprakstīta ietekmes novērtējuma
 4.1.2. nodaļā.
 Kopumā
 visos finansēšanas procesa līmeņos un katrā pārvaldības
 veidā veiktajai vienkāršošanai būs acīmredzama
 labvēlīga ietekme uz finansiālā atbalsta
 pārvaldības procesiem.
 Galvenie
 finansiālā atbalsta saņēmēji patvēruma un
 migrācijas jomā būs dalībvalstu valsts pārvaldes
 struktūras, kas ir atbildīgas par attiecīgā acquis
 vai politikas īstenošanu, kā arī starptautiskās
 organizācijas vai NVO, kas darbojas patvēruma un migrācijas
 jomā (uzņemšanas procedūras, integrācijas pasākumi un
 atgriešanas darbības).
 Mērķgrupas,
 kas gūs labumu no pārmaiņām, ir patvēruma meklētāji,
 starptautiskās aizsardzības saņēmēji, pārvietotie
 bēgļi un citi trešo valstu valstspiederīgie, kas ierodas ES
 dažādu iemeslu dēļ un ar dažādām vajadzībām
 (piemēram, ekonomiskās vajadzības, ģimenes
 atkalapvienošanās, nepavadīti nepilngadīgie utt.). Šīs
 mērķgrupas būs vieglāk aizsniedzamas, jo, apvienojot
 vienā fondā dažādas darbības, kas attiecas uz
 migrācijas pārvaldību, tiks atvieglota piekļuve
 finansējumam (viena atbildīgā iestāde, labāka
 uzskatāmība un skaidrāka intervences darbības joma) un atbalsts
 varēs būt elastīgāks (piemēram, viena veida
 darbība, kas vērsta uz dažādām mērķgrupām).
 Tiks paplašināta arī intervences darbības joma, aptverot visu
 migrācijas ķēdi, kurā ietilpst dažādas
 mērķgrupas, tostarp paplašinātās mērķgrupas,
 t.i., otrās paaudzes trešo valstu valstspiederīgie (kam māte vai
 tēvs ir trešās valsts valstspiederīgais).
 1.3.4.
 Rezultātu un ietekmes rādītāji
 Norādīt
 priekšlikuma/iniciatīvas īstenošanas uzraudzībā
 izmantojamos rādītājus.
 Tā
 kā pirms valstu programmu noteikšanas nepieciešams politiskais dialogs,
 šajā posmā nav iespējams noteikt galīgo
 rādītāju sarakstu, kuri tiks izmantoti, lai novērtētu
 sasniegumus saistībā ar minētajiem konkrētajiem
 mērķiem.
 Tomēr attiecībā uz patvēruma un migrācijas
 jomu rādītāji cita starpā ietvertu panākto uzlabojumu
 apjomu attiecībā uz patvēruma uzņemšanas
 apstākļiem, patvēruma procedūru kvalitāti, statusa
 atzīšanas līmeņu konverģenci dalībvalstīs,
 kā arī dalībvalstu pārvietošanas pasākumiem, apjomu,
 kādā pieaugusi trešo valstu valstspiederīgo dalība nodarbinātībā,
 izglītībā un demokrātiskajos procesos, atgriezto personu
 skaitu un apjomu, kādā palielinājusies dalībvalstu
 savstarpējā palīdzība, tostarp īstenojot praktisku sadarbību
 un iekšēju pārvietošanu.
 1.4.
 Priekšlikuma/iniciatīvas pamatojums
 1.4.1.
 Īstermiņa vai ilgtermiņa
 vajadzības
 Arī
 laikposmā no 2014. gada līdz 2020. gadam ES saskarsies ar
 būtiskiem pārbaudījumiem iekšlietu jomā. Ņemot
 vērā demogrāfiskās izmaiņas, strukturālās
 izmaiņas darba tirgos un veidu, kā izpaužas konkurence
 attiecībā uz prasmju piesaisti, uz nākotni vērstai
 legālās imigrācijas un integrācijas politikai būs
 būtiska loma ES konkurētspējas un sociālās
 kohēzijas stiprināšanā, bagātinot mūsu sabiedrības
 un radot iespējas visiem. ES arī nepieciešams pienācīgi
 pievērsties nelikumīgajai migrācijai un cīņai pret
 cilvēku tirdzniecību. Tajā pašā laikā mums ir
 jāturpina apliecināt solidaritāti ar tiem, kuriem vajadzīga
 starptautiska aizsardzība. Joprojām prioritāte ir izveidot
 drošāku un efektīvāku kopējo Eiropas patvēruma
 sistēmu, kura atspoguļo mūsu vērtības.
 Šo
 mērķu sasniegšanā būtiska ir sadarbība ar
 ārpussavienības valstīm un starptautiskajām
 organizācijām. Nesenie notikumi Ziemeļāfrikā ir
 pierādījuši, cik svarīgi ir tas, lai ES būtu visaptveroša
 un koordinēta pieeja migrācijai, robežām un drošībai.
 Tādēļ jāstiprina arvien svarīgākā ES
 iekšlietu politikas virzienu ārējā dimensija, to pilnīgi
 saskaņojot ar Savienības ārpolitiku.
 1.4.2.
 ES iesaistīšanās pievienotā
 vērtība
 Migrācijas
 plūsmu pārvaldība ir saistīta ar problēmām, kuras
 dalībvalstis nespēj atrisināt, rīkojoties atsevišķi.
 Šī ir joma, kurā ES budžeta izmantošanai ir acīmredzama
 pievienotā vērtība.
 Uz dažām
 dalībvalstīm gulstas smags slogs to īpašā
 ģeogrāfiskā izvietojuma un to pārvaldībā esošo
 Savienības ārējo robežu garuma dēļ.
 Tādēļ kopīgās politikas pamatā patvēruma un
 imigrācijas jomā ir dalībvalstu solidaritātes un
 atbildības taisnīgas sadales princips. ES budžetā ir
 paredzēti līdzekļi, lai pievērstos šā principa
 finansiālajai ietekmei.
 Attiecībā
 uz iekšlietu ārējo dimensiju, skaidrs, ka pasākumu
 pieņemšana un resursu apvienošana ES līmenī būtiski vairos
 ES rīcības efektivitāti, kas nepieciešama, lai
 pārliecinātu trešās valstis kopā ar ES iesaistīties šo
 migrācijas jautājumu risināšanā, kuri pamatā ir ES un
 dalībvalstu interesēs.
 ES tiesības
 rīkoties iekšlietu jomā izriet no Līguma par Eiropas
 Savienības darbību (LESD) V sadaļas “Brīvības,
 drošības un tiesiskuma telpa”, jo īpaši no LESD 77. panta
 2. punkta, 78. panta 2. punkta, 79. panta 2. un
 4. punkta, 82. panta 1. punkta, 84. panta un 87. panta
 2. punkta. Uz sadarbību ar trešām valstīm un
 starptautiskām organizācijām attiecas LESD 212. panta
 3. punkts. Priekšlikumos tiek ievērots subsidiaritātes princips,
 jo lielākā finansējuma daļa tiks īstenota
 saskaņā ar dalītas pārvaldības principu un
 ievērojot dalībvalstu iestāžu kompetenci.
 1.4.3.
 Līdzīgas līdzšinējās
 pieredzes rezultātā gūtās atziņas
 Kaut arī
 kopumā tiek atzīts, ka pašreizējie iekšlietu jomas finanšu
 instrumenti sasniedz savus mērķus un darbojas efektīvi,
 starpposma pārskatīšanā un apspriedēs ar
 ieinteresētajām personām gūtās atziņas liecina,
 ka nepieciešams:
 · vienkāršot un racionalizēt turpmākos iekšlietu jomas
 instrumentus, samazinot finanšu programmu skaitu
 līdz divām, šajā nolūkā izveidojot Patvēruma un
 migrācijas fondu un Iekšējās drošības fondu. Tas ļaus
 ES stratēģiskāk izmantot savus instrumentus tā, lai tie
 labāk atbilstu ES politiskajām prioritātēm un
 vajadzībām;
 · stiprināt ES globālo procesu dalībnieces lomu, turpmākajos fondos ietverot ārējās dimensijas
 komponentu, lai stiprinātu ES rīcības efektivitāti
 attiecībā uz ārējās politikas dimensiju iekšpolitikas
 virzienos;
 · tur, kur tas iespējams, priekšroku dot dalītai
 pārvaldībai, nevis centralizētai, tādējādi
 samazinot nevajadzīgu birokrātisko slogu;
 · veidot vairāk uz rezultātiem vērstu pieeju dalītai
 pārvaldībai, pārejot uz daudzgadu
 plānošanu, kas ietver augstākā līmeņa politisko
 dialogu, tādējādi panākot, ka dalībvalstu valsts
 programmas ir pilnībā saskaņotas ar ES politikas mērķiem
 un prioritātēm un tajās galvenā uzmanība ir vērsta
 uz rezultātu gūšanu;
 · uzlabot centralizēto pārvaldību, lai radītu
 līdzekļu klāstu politikas rosinātiem pasākumiem, tostarp atbalstu starptautiskām darbībām, īpaši
 inovatīvām darbībām un darbībām trešās
 valstīs vai saistībā ar tām (ārējā
 dimensija), kā arī ārkārtas darbībām,
 pētījumiem un pasākumiem;
 · izveidot kopīgu regulējumu ar
 kopīgu noteikumu kopumu par plānošanu, ziņošanu, finanšu
 pārvaldību un kontroli, kas ir, cik iespējams, līdzīgs
 citu dalītas pārvaldības kārtībā
 pārvaldītu ES fondu regulējumam, lai panāktu, ka visas
 ieinteresētās personas labāk izprot noteikumus, un
 nodrošinātu augstu saskanīgumu un konsekvenci;
 · nodrošināt ātru un efektīvu reaģēšanu
 ārkārtas situācijās, veidojot
 fondus tā, lai ES var atbilstīgi reaģēt strauji
 mainīgās situācijās;
 · stiprināt iekšlietu jomas aģentūru lomu, lai veicinātu praktisku sadarbību starp
 dalībvalstīm un uzticot tām konkrētu darbību
 īstenošanu, vienlaikus nodrošinot pienācīgu politisko kontroli
 pār aģentūru darbībām.
 Sīkāku
 ieskatu var gūt katras regulas ietekmes novērtējumā un
 paskaidrojuma rakstā.
 1.4.4.
 Saderība un iespējamā sinerģija
 ar citiem attiecīgajiem instrumentiem
 Vairāki
 citi ES instrumenti sniegs atbalstu pasākumiem, kas papildina
 pasākumus, kuri tiks finansēti no Patvēruma un migrācijas
 fonda un Iekšējās drošības fonda:
 Eiropas
 Sociālais fonds pašlaik atbalsta
 integrācijas pasākumus attiecībā uz piekļuvi darba
 tirgum, bet Integrācijas fonds finansē tādus pasākumus
 kā, piemēram, pilsoniskās ievirzes kursus, piedalīšanos
 sociālajā un pilsoniskajā dzīvē, vienlīdzīgu
 piekļuvi pakalpojumiem, utt. Integrācijas pasākumus turpmāk
 tādā pašā veidā atbalstīs Patvēruma un
 migrācijas fonds un turpmākais Eiropas Sociālais fonds.
 Patvēruma
 un migrācijas fonda ārējās dimensijas komponents
 atbalstīs darbības trešās valstīs un attiecībā uz
 tām, kuras būs galvenokārt vērstas uz ES interesēm un
 mērķiem, kurām būs tieša ietekme uz ES un tās
 dalībvalstīm un kuras nodrošinās ES teritorijā īstenoto
 darbību turpināmību. Šis finansējums tiks plānots un
 īstenots saskaņā ar ES ārējo darbību un
 ārpolitiku. Tas nav paredzēts tādu darbību atbalstam, kuras
 ir vērstas uz attīstību, un attiecīgā
 gadījumā papildinās finansiālo palīdzību, kas
 tiek sniegta, izmantojot ārējās palīdzības
 instrumentus. Šajā kontekstā iekšlietu jomai īpaši nozīmīgi
 būs Tematiskās programmas migrācijas un patvēruma
 jomā un Stabilitātes instrumenta pēcteči.
 Ārējās palīdzības instrumenti vai nu atbalsta
 saņēmēju valstu vajadzības attīstības jomā,
 vai atbalsta ES vispārējās politiskās intereses ar
 stratēģiskiem partneriem, toties iekšlietu fondi atbalstīs
 īpašas darbības trešās valstīs ES migrācijas politikas
 interesēs. Tādējādi tie aizpildīs specifisku robu un
 dos ieguldījumu ES rīcībā esošā līdzekļu
 klāsta pilnīgā izveidē.
 1.5.
 Ilgums un finansiālā ietekme
 þ Ierobežota ilguma
 priekšlikums/iniciatīva
 · þ Priekšlikuma/iniciatīvas
 darbības laiks: no 1.1.2014. līdz 31.12.2020.
 · þ Finansiālā
 ietekme no 2014. gada līdz 2023. gadam
 ̈ Beztermiņa
 priekšlikums/iniciatīva
 · Īstenošana ar uzsākšanas periodu no GGGG. līdz GGGG.,
 · pēc kura turpinās normāla darbība.
 1.6.
 Paredzētie pārvaldības veidi[28]
 þKomisijas īstenota centralizēta tieša pārvaldība
 þ Centralizēta netieša
 pārvaldība, izpildes uzdevumus deleģējot:
 · þ izpildaģentūrām
 · þ Kopienu
 izveidotām struktūrām[29]
 · þ valstu
 publiskā sektora struktūrām vai struktūrām, kas veic
 valsts pārvaldes uzdevumus
 · ̈ personām,
 kurām ir uzticēts veikt īpašas darbības saskaņā
 ar Līguma par Eiropas Savienību V sadaļu un kuras ir
 noteiktas attiecīgā pamataktā Finanšu regulas 49. panta nozīmē
 þ Dalīta pārvaldība
 kopā ar dalībvalstīm
 þ Decentralizēta pārvaldība kopā ar trešām
 valstīm
 þ Pārvaldība kopā ar starptautiskām
 organizācijām (precizēt)
 Ja norādīti
 vairāki pārvaldības veidi, sniedziet papildu informāciju
 iedaļā “Piezīmes”.
 Piezīmes
 Priekšlikumi
 tiks galvenokārt īstenoti ar dalītu pārvaldību,
 izmantojot daudzgadu valstu programmas.
 Valstu
 programmās sasniedzamos mērķus papildinās “Savienības
 darbības” un ātrās reaģēšanas mehānisms
 ārkārtas situāciju risināšanai. Tās galvenokārt
 būs dotācijas un iepirkums saskaņā ar centralizētu
 tiešu pārvaldību un ietvers darbības trešās valstīs un
 saistībā ar tām.
 Tiks izmantoti
 visi pieejamie līdzekļi, lai nepieļautu sadrumstalošanos,
 koncentrējot resursus uz neliela skaita ES mērķu sasniegšanu un
 attiecīgā gadījumā izmantojot galveno ieinteresēto
 personu speciālās zināšanas, pamatojoties uz
 partnerattiecību nolīgumiem un pamatnolīgumiem.
 Pēc
 Komisijas iniciatīvas sniegtā tehniskā palīdzība tiks
 īstenota, izmantojot centralizētu tiešu pārvaldību.
 2.
 PĀRVALDĪBAS PASĀKUMI
 2.1.
 Uzraudzības un ziņošanas noteikumi
 Norādīt
 periodiskumu un nosacījumus.
 Dalītai
 pārvaldībai tiek ierosināta
 saskanīga un efektīva ziņošanas, uzraudzības un
 izvērtēšanas sistēma. Attiecībā uz katru valsts
 programmu dalībvalstīm tiks prasīts izveidot Uzraudzības
 komiteju, kurā var piedalīties Komisija.
 Ik gadu
 dalībvalstis ziņos par daudzgadu programmas īstenošanu. Šie
 ziņojumi ir priekšnoteikums gada maksājumiem. Saistībā ar
 starpposma pārskata sagatavošanu dalībvalstīm
 2017. gadā tiks lūgts sniegt papildu informāciju par
 mērķu īstenošanā gūtajiem panākumiem.
 Līdzīgs pasākums tiks veikts 2019. gadā, lai
 attiecīgā gadījumā varētu veikt pielāgojumus
 pēdējā finanšu gada (2020. gada) laikā.
 Atbalstot uz
 izvērtēšanu balstītas darba vides izveidi iekšlietu jomā,
 fondiem būs kopīga izvērtēšanas un uzraudzības
 sistēma ar plašu politikā pamatotu rādītāju
 klāstu, kuri uzsvērs fondiem piemītošo uz rezultātiem
 vērsto pieeju un būtisko lomu, kāda tiem varētu būt
 politisko virzienu kopumā, lai sasniegtu mērķi – izveidot
 brīvības, drošības un tiesiskuma telpu. Šie
 rādītāji attiecas uz ietekmi, kāda varētu būt
 fondiem: kopīgas darba vides izveide robežu drošības, policijas
 sadarbības un krīžu pārvarēšanas jomā; migrācijas
 plūsmu uz ES efektīva pārvaldība; taisnīga un
 vienlīdzīga attieksme pret trešo valstu valstspiederīgajiem;
 solidaritāte un sadarbība dalībvalstu starpā, risinot
 migrācijas un iekšējās drošības jautājumus, un
 kopīga ES pieeja attiecībā uz trešām valstīm gan
 migrācijas, gan drošības jomā;
 Lai
 nodrošinātu, ka izvērtēšanā tiek piemēroti
 adekvāti principi, un paturot prātā praktisko pieredzi,
 kāda izvērtēšanā gūta dalībvalstīs
 pašreizējā ES finansējuma ietvaros iekšlietu jomā, Komisija
 un dalībvalstis darbosies kopīgi, lai izstrādātu
 kopīgu izvērtēšanas un uzraudzības sistēmu, cita
 starpā nosakot paraugus un kopīgos rezultatīvos
 rādītājus.
 Visi
 pasākumi tiks izveidoti plānošanas perioda sākumā,
 tādējādi ļaujot dalībvalstīm izveidot savas
 ziņošanas un izvērtēšanas sistēmas, pamatojoties uz
 kopīgiem noteiktiem principiem un prasībām.
 Lai
 mazinātu administratīvo slogu un panāktu sinerģiju starp
 ziņošanu un izvērtēšanu, izvērtēšanas ziņojumos
 sniedzamā informācija pamatosies uz informāciju, ko sniedz
 dalībvalstis savu valsts programmu gada īstenošanas pārskatos,
 un papildinās to.
 Komisija
 2018. gadā arī iesniegs ziņojumu par starpposma
 pārskatīšanu, kas tiks veikta attiecībā uz valstu
 programmām.
 Plašākā
 tvērumā Komisija līdz 31.12.2018.
 iesniegs starpziņojumu par fondu īstenošanu, bet līdz 30.6.2024.
 – ex post novērtējuma ziņojumu, aptverot visu
 īstenošanu (t.i., ne tikai valstu programmas dalītas
 pārvaldības ietvaros).
 2.2.
 Pārvaldības un kontroles sistēma
 2.2.1.
 Apzinātie riski
 HOME ĢD nav saskāries ar būtisku kļūdu risku
 savās izdevumu programmās. To apliecina tas, ka Revīzijas
 palātas gada pārskatos vairākkārtīgi nav bijis
 būtisku konstatējumu, kā arī HOME ĢD (un
 iepriekš JLS ĢD) gada darbības pārskatos iepriekšējo
 gadu laikā atlikušo kļūdu biežums virs 2 % nav
 konstatēts.
 Dalītā
 pārvaldībā vispārīgie riski
 saistībā ar pašreizējo programmu īstenošanu
 galvenokārt ietilpst trīs kategorijās:
 · risks, ka līdzekļi netiek izmantoti efektīvi vai
 pietiekami mērķtiecīgi;
 · kļūdas, kuru pamatā ir noteikumu
 sarežģītība un trūkumi pārvaldības un kontroles
 sistēmās,
 · administratīvo resursu neefektīva izmantošana (prasību
 ierobežots samērīgums).
 Vērts
 pieminēt arī konkrētus elementus attiecībā uz
 četriem fondiem vispārējās programmas
 "Solidaritāte un migrācijas plūsmu
 pārvaldība" ietvaros.
 · Gada programmu sistēma nodrošina, ka galīgie maksājumi
 tiek veikti regulāri, pamatojoties uz apstiprinātiem un
 revidētiem izdevumiem. Tomēr gada programmu atbilstības periods
 nav piesaistīts ES finanšu gadam, tāpēc, neraugoties uz
 ļoti izvērsto sistēmu, ticamības apstiprināšanas
 ķēde nav pilnībā apmierinoša.
 · Sīki izstrādātus atbilstības noteikumus nosaka
 Komisija. Tādējādi principā tiek nodrošināts
 finansēto izdevumu viendabīgums. Tomēr tas rada arī
 nevajadzīgu darba slodzi valstu iestādēm un Komisijai un
 palielina kļūdu iespējamību no saņēmēju
 un/vai dalībvalstu puses ES noteikumu nepareizas interpretācijas
 dēļ.
 · Pašreizējās pārvaldības un kontroles sistēmas
 ir ļoti tuvas tām, kas tiek izmantotas attiecībā uz
 struktūrfondiem. Tomēr tajās ir vērojamas nelielas
 atšķirības, konkrēti, atbildības ķēdē starp
 sertifikācijas iestādēm un revīzijas iestādēm.
 Tas vieš neskaidrību dalībvalstīs, īpaši, ja iestādes
 rīkojas attiecībā uz abu veidu fondiem. Tas arī palielina
 kļūdu iespējamību un prasa intensīvāku
 uzraudzību.
 Šajā
 priekšlikumā šie elementi tiks būtiski mainīti:
 · Pārvaldības un kontroles sistēmas atbildīs VSS
 fondos noteiktajām vispārējām prasībām un
 pilnībā ievēros jaunās prasības, kas noteiktas
 jaunajā Finanšu regulā: esošās trīs iestādes tiks
 aizstātas ar divām iestādēm (atbildīgā
 iestāde un revīzijas iestāde), kuru lomas ir precizētas
 nolūkā panākt lielāku ticamību.
 · Daudzgadu plānošana kopā ar grāmatojumu ikgadēju
 noskaidrošanu, pamatojoties uz maksājumiem, ko veikusi atbildīgā
 iestāde, saskaņos atbilstības periodus ar Komisijas gada
 pārskatiem, nepalielinot administratīvo slogu
 salīdzinājumā ar pašreizējo sistēmu.
 · Pirmā līmeņa kontroles ietvaros atbildīgā
 iestāde veiks pārbaudes uz vietas, kas tiks izmantotas tās
 ikgadējā vadības ticamības deklarācijā.
 · Atbilstības noteikumu precizēšana un vienkāršošana,
 kā arī to saskaņošana ar citiem ES finansiālā atbalsta
 instrumentiem, tādējādi mazinot kļūdas, ko
 pieļauj atbalsta saņēmēji, kuri izmanto palīdzību
 no dažādiem avotiem. Šie atbilstības noteikumi tiks noteikti valsts
 līmenī, izņemot dažus pamatprincipus, kas ir līdzīgi
 tiem, kurus izmanto VSS fondi.
 · Tiek rosināts izmantot vienkāršotu izmaksu iespējas,
 īpaši attiecībā uz mazām dotācijām.
 Centralizētā
 pārvaldībā galvenie riski ir šādi:
 · risks, ka saņemtajiem projektiem būs vāja saistība
 ar HOME ĢD politiskajām prioritātēm;
 · risks, ka izraudzītajiem projektiem būs slikta kvalitāte
 un projekts tehniski tiks slikti īstenots, mazinot programmu ietekmi; šis
 risks ir neadekvātu atlases procedūru, speciālo zināšanu
 trūkuma vai nepietiekamas uzraudzības dēļ;
 · risks, ka piešķirtos līdzekļus izmantos neefektīvi
 vai neekonomiski, – gan attiecībā uz dotācijām (faktisko
 attiecināmo izmaksu sarežģīta atmaksāšana un turklāt
 ierobežotas iespējas dokumentāri pārbaudīt
 attaisnojamās izmaksas), gan attiecībā uz iepirkumu
 (dažkārt trūkst tādu piegādātāju, kuriem ir
 vajadzīgās speciālās zināšanas, un
 tādēļ nav pietiekamu iespēju salīdzināt cenu
 piedāvājumus);
 · risks, kas saistīts (īpaši) ar mazāku organizāciju
 spēju efektīvi kontrolēt izdevumus un nodrošināt
 īstenoto darbību pārredzamību;
 · reputācijas risks Komisijai, ja atklājas krāpšana vai
 noziedzīgas darbības; no trešo personu iekšējām kontroles
 sistēmām ir gūstamas tikai daļējas garantijas, jo ir
 diezgan daudz dažādu līgumslēdzēju un
 saņēmēju, kuri katrs strādā ar savu kontroles
 sistēmu, kam bieži vien ir šaurs tvērums.
 Paredzēts,
 ka lielākā daļa minēto risku tiks mazināti,
 pateicoties priekšlikumu lielākai mērķtiecībai un
 vienkāršotu elementu izmantošanai, kas iekļauti jaunajā Finanšu
 regulā.
 2.2.2.
 Paredzētās kontroles metodes
 Dalīta
 pārvaldība
 Dalībvalstu
 līmenī ierosinātā pārvaldes
 un kontroles sistēmu uzbūve ir izstrādāta, balstoties uz
 2007.─2013. gadā izmantoto struktūru, un tajā ir
 saglabāta lielākā daļa funkciju, ko veic pašreizējā
 periodā, tostarp administratīvās pārbaudes un
 pārbaudes uz vietas, pārvaldības un kontroles sistēmu
 revīzijas un projektu revīzijas. Tomēr ir mainīta šo
 funkciju secība, nosakot, ka pārbaudes uz vietas nepārprotami ir
 atbildīgās iestādes pienākums saistībā ar gada
 grāmatojumu noskaidrošanu.
 Lai
 pastiprinātu pārskatatbildību, atbildīgās
 iestādes akreditēs valsts akreditācijas struktūra, kas ir
 atbildīga par šo iestāžu pastāvīgu uzraudzību. Ar
 iestāžu skaita samazināšanu, vairs neparedzot sertificējošo
 iestādi, un fondu skaita samazināšanu ir paredzēts mazināt
 administratīvo slogu un veicināt iespēju attīstīt
 spēcīgākas administratīvās spējas, kā
 arī radīt iespēju skaidrāk nodalīt pienākumus.
 Pašlaik nav
 pieejamas ticamas aplēses par dalīti pārvaldīto fondu
 kontroles izmaksām iekšlietu jomā. Vienīgā pieejamā
 aplēse attiecas uz ERAF un Kohēzijas fondu, kur ar kontroli
 saistīto uzdevumu izmaksas (valsts līmenī, izņemot
 Komisijas izmaksas) tiek lēstas aptuveni 2 % apmērā no
 2007.─2013. gadā pārvaldītā kopējā
 finansējuma. Šīs izmaksas ir saistītas ar šādām
 kontroles jomām: 1 % saistīts ar valsts koordināciju un
 programmu sagatavošanu, 82 % attiecas uz programmu pārvaldību,
 4 % uz sertifikāciju un 13 % uz revīziju.
 Kontroles
 izmaksas palielinās šādi priekšlikumi:
 · akreditācijas struktūras izveide un darbība un
 sistēmas nomaiņa kopumā;
 · pārvaldības deklarācijas iesniegšana kopā ar gada
 pārskatiem;
 · pārbaudes uz vietas, kas jāveic atbildīgajai
 iestādei;
 · nepieciešamība pēc papildu revīzijas darba, ko veic
 revīzijas iestādes, revidējot pārvaldības
 deklarāciju.
 Tomēr ir
 arī šādi priekšlikumi, kas samazinās kontroles izmaksas:
 · vairs nepastāvēs sertifikācijas iestāde. Kaut
 arī tās funkcijas tiks daļēji nodotas atbildīgajai
 iestādei, tas ļaus dalībvalstij ietaupīt ievērojamu
 daļu no izmaksām saistībā ar sertifikāciju,
 pateicoties lielākai administratīvajai efektivitātei,
 mazākai vajadzībai pēc koordinācijas un mazākam
 revīzijas apjomam;
 · kontrole, ko paredzēts veikt revīzijas iestādei,
 būs vairāk vērsta uz atbildīgās iestādes veikto
 administratīvo pārbaužu un pārbaužu uz vietas (izlases) atkārtotu
 veikšanu. Tas paātrinās savstarpējo procedūru un
 nodrošinās, ka pirms gada pārskatu iesniegšanas tiek veiktas visas
 nepieciešamās pārbaudes;
 · vienkāršotu izmaksu izmantošana samazinās
 administratīvās izmaksas un slogu visos līmeņos gan
 pārvaldes iestādēm, gan saņēmējiem;
 · gada slēgšana un grāmatojumu atbilstības noskaidrošanas
 perioda ierobežojums līdz 36 mēnešiem samazinās periodu,
 cik ilgi publiskajām iestādēm un saņēmējiem
 dokumenti jāglabā kontroles nolūkā;
 · elektroniskās komunikācijas plūsmas izveide starp
 Komisiju un dalībvalstīm būs obligāta.
 Minētajam
 jāpievieno 2.2.1. nodaļā uzskaitītie
 vienkāršošanas elementi, kas arī palīdzēs samazināt
 saņēmēju administratīvo slogu un tādējādi ir
 uzskatāmi par paralēlu kļūdu rašanās riska un
 administratīvā sloga samazināšanas līdzekli.
 Tādējādi
 kopumā sagaidāms, ka šo priekšlikumu rezultātā kontroles
 izmaksas tiks drīzāk pārdalītas nekā palielinātas
 vai samazinātas. Tomēr gaidāms, ka šī izmaksu pārdalīšana
 (visās funkcijās un, pateicoties samērīgām kontroles
 procedūrām, arī visās dalībvalstīs un
 programmās) ļaus efektīvāk samazināt riskus un
 panākt labāku un ātrāku ticamības apstiprināšanas
 ķēdi.
 Komisijas
 līmenī nav paredzams, ka plānošanas
 perioda pirmajā pusē samazināsies pārvaldības un
 kontroles izmaksas dalītajai pārvaldībai. Tas tā
 pirmkārt ir tāpēc, ka summas un politikas jomas, uz kurām
 attiecas dalītā pārvaldība, ievērojami pieaugs un
 paplašināsies salīdzinājumā ar pašreizējo periodu.
 Tādēļ, lai saglabātu tādus pašus resursus vien, jau
 būs nepieciešama lielāka efektivitāte. Turklāt pirmais gads
 būs raksturīgs ar to, ka būs vienlaikus jāveic daudzi
 svarīgi uzdevumi: jānoslēdz 2007.-2013. gada programmas
 (pēdējie noslēgšanas ziņojumi jāiesniedz līdz
 2016. gada 31. martam), jārisina politiskie dialogi un jāapstiprina
 daudzgadu valstu programmas laikposmam no 2014. gada līdz
 2020. gadam, jāizveido jauna grāmatojumu noskaidrošanas
 sistēma. Perioda otrajā pusē pieejamie potenciālie resursi
 tiks izmantoti, lai uzlabotu vērtēšanu un uzraudzību.
 Centralizēta
 pārvaldība
 Attiecībā
 uz centralizētu pārvaldību Komisija arī turpmāk
 piemēros savu pašreizējo kontroles sistēmu, kas sastāv no
 šādiem pamatelementiem: darbību pārraudzība, ko veic
 darbības direktorāti, ex-ante kontrole, ko veic Budžeta un
 kontroles nodaļa, Iekšējā iepirkuma komiteja, dotāciju ex-post
 kontrole vai iekšējās revīzijas struktūrvienības
 un/vai iekšējās revīzijas dienesta revīzijas. Ex-post
 kontroles sektors piemēro “atklāšanas stratēģiju”, kuras
 mērķis ir atklāt pēc iespējas lielāku skaitu no
 neatbilstībām, lai atgūtu nepareizi izmaksātās summas.
 Pamatojoties uz šo stratēģiju, tiek veikta projektu izlases
 pārbaude, kuri tiek atlasīti, gandrīz pilnīgi balstoties uz
 riska analīzi.
 Pateicoties
 šādam ex-ante un ex-post kontroles apvienojumam, kā
 arī dokumentārām pārbaudēm un revīzijām uz
 vietas, iepriekšējos gados skaitliski izsakāmais vidējais
 atlikušo kļūdu biežums bija mazāks par 2 %. Tāpēc
 uzskatāms, ka HOME ĢD iekšējās kontroles
 sistēma, kā arī tās izmaksas ir adekvātas, lai
 sasniegtu mērķi – zemāku kļūdu procentuālo
 rādītāju.
 Tomēr
 šīs sistēmas ietvaros HOME ĢD turpinās izskatīt
 iespējas stiprināt pārvaldību un panākt lielāku
 vienkāršību. Konkrēti, cik vien iespējams, tiks izmantotas
 visas vienkāršotās iespējas, kādas sniedz jaunā
 Finanšu regula, jo sagaidāms, ka tās palīdzēs
 samazināt administratīvo slogu saņēmējiem un
 tādējādi vienlaikus mazinās kļūdu risku un
 administratīvo slogu Komisijai.
 Jaunas
 jomas
 Priekšlikumos
 ir paredzētas jaunas jomas ES finansējumam iekšlietu jomā,
 piemēram, ES aģentūrās esošo speciālo zināšanu
 labāka izmantošana, ārējās dimensijas attīstīšana
 un ārkārtas mehānismu stiprināšana.
 Šajā sakarā HOME ĢD būs nepieciešamas jaunas
 pārvaldības un kontroles metodes.
 Šīm jaunajām jomām atvēlamās summas vēl nav
 noteiktas, tomēr nav paredzams, ka tās būs ievērojamas
 salīdzinājumā ar kopējo budžetu iekšlietu jomā.
 Tomēr būs ļoti svarīgi cik iespējams agri šajā
 periodā izveidot iekšējos līdzekļus un darba
 kārtību šo jauno uzdevumu īstenošanai, pilnībā
 ievērojot pareizas finanšu pārvaldības principus.
 Sniegtā
 analīze skaidri parāda, ka, neraugoties uz visiem ieviestajiem
 vienkāršojumiem, cilvēkresursi, kas nepieciešami HOME ĢD
 palielinātā budžeta īstenošanai, būs jāpastiprina.
 Cilvēkresursu vajadzības tiks nodrošinātas, izmantojot attiecīgā
 ĢD darbiniekus, kuri jau ir iesaistīti konkrētās
 darbības pārvaldībā un/vai ir pārgrupēti
 attiecīgajā ģenerāldirektorātā, vajadzības
 gadījumā izmantojot vadošajam ĢD gada budžeta sadales
 procedūrā piešķirtos papildu resursus un ņemot
 vērā budžeta ierobežojumus.
 2.3.
 Krāpšanas un pārkāpumu apkarošanas
 pasākumi
 Norādīt
 esošos vai plānotos novēršanas un aizsardzības pasākumus.
 Papildus visu
 regulatīvo kontroles mehānismu piemērošanai HOME ĢD
 izstrādās krāpšanas apkarošanas stratēģiju
 saskaņā ar Komisijas jauno krāpšanas apkarošanas stratēģiju
 (CAFS), kuru pieņēma 2011. gada
 24. jūnijā, lai cita starpā nodrošinātu, ka tā
 iekšējās kontroles saistībā ar krāpšanas apkarošanu
 pilnībā saskan ar CAFS un ka tā krāpšanas riska
 pārvaldības pieeja ir vērsta uz to, lai noteiktu jomas,
 kurās pastāv krāpšanas risks, un izstrādātu atbilstošu
 rīcību. Vajadzības gadījumā tiks izveidotas kontaktu
 grupas un attiecīgi IT rīki, lai analizētu krāpšanas gadījumus
 saistībā ar fondiem.
 Attiecībā
 uz dalīto pārvaldību CAFS ir skaidri noteikta
 nepieciešamība Komisijas priekšlikumos 2014.-2020. gada regulām
 prasīt dalībvalstīm ieviest krāpšanas novēršanas
 pasākumus, kas ir efektīvi un samērīgi ar apzinātajiem
 krāpšanas riskiem. Šā priekšlikuma 5. pantā ir skaidri
 noteikta prasība dalībvalstīm novērst, atklāt un labot
 pārkāpumus un ziņot Komisijai. Sīkāk šie
 pienākumi tiks izklāstīti detalizētajos noteikumos par
 atbildīgās iestādes funkcijām, kā paredzēts
 24. panta 5. punkta c) apakšpunktā.
 Turklāt
 41. pantā ir nepārprotami norādīts, ka atkārtoti
 izmanto līdzekļus, kas tiek iegūti finanšu korekciju
 rezultātā, balstoties uz Komisijas vai Revīzijas palātas
 konstatējumiem.
 3.
 PRIEKŠLIKUMA/INICIATĪVAS PAREDZAMĀ FINANSIĀLĀ
 IETEKME
 3.1.
 Attiecīgās daudzgadu finanšu shēmas
 izdevumu kategorijas un budžeta izdevumu pozīcijas
 · Esošās budžeta izdevumu pozīcijas
 Sarindotas pa daudzgadu finanšu shēmas izdevumu
 kategorijām un budžeta pozīcijām
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Numurs || Dif.[30] || no EBTA valstīm[31] || no kandidātvalstīm[32] || no trešām valstīm || Finanšu regulas 18. panta 1. punkta aa) apakšpunkta nozīmē
 3 || || Dif. || NAV || NAV || NAV || NAV
 · No jauna veidojamās budžeta pozīcijas
 Sarindotas pa daudzgadu finanšu shēmas izdevumu
 kategorijām un budžeta pozīcijām
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Numurs 3. pozīcija || Dif./nedif. || no EBTA valstīm || no kandidātvalstīm || no trešām valstīm || Finanšu regulas 18. panta 1. punkta aa) apakšpunkta nozīmē
 3 || 18 01 04 aa Patvēruma un migrācijas fonds -tehniskā palīdzība || Nedif. || NAV || NAV || NAV || NAV
 3 || 18 02 aa Patvēruma un migrācijas fonds || Dif. || NAV || NAV || NAV || NAV
 3.2.
 Paredzamā ietekme uz izdevumiem
 3.2.1.
 Paredzamās ietekmes uz izdevumiem kopsavilkums
 miljonos euro (3 zīmes aiz komata)
 Daudzgadu finanšu shēmas izdevumu kategorija: || Nr. 3 || Drošība un pilsoniskums
 Iekšlietu ĢD || || || 2014. || 2015. || 2016. || 2017. || 2018. || 2019. || 2020. || || KOPĀ
  Darbības apropriācijas (pašreizējās cenās) || || || || || || || || ||
 18 02 aa Patvēruma un migrācijas fonds || Saistības || (1) || 517,492 || 527,892 || 538,500 || 549,320 || 560,356 || 571,613 || 586,266 || - || 3851,439
 Maksājumi || (2) || 90,085 || 102,823 || 270,844 || 420,790 || 532,681 || 543,385 || 554,303 || 1336,528 || 3851,439
 || || || || || || || || || || ||
 || || || || || || || || || ||
 Administratīvās apropriācijas, kas tiek finansētas no konkrētu programmu piešķīrumiem[33] || || || || || || || || ||
 18 01 01 aa Patvēruma un migrācijas fonds || || (3) || 2,500 || 2,500 || 2,500 || 2,500 || 2,500 || 2,500 || 2,500 || || 18,500
 KOPĀ HOME ĢD apropriācijas || Saistības || =1+1a +3 || 519,992 || 530,392 || 541,000 || 551,820 || 562,856 || 574,113 || 588,766 || || 3868,939
 Maksājumi || =2+2a +3 || 92,585 || 105,323 || 273,344 || 423,290 || 535,181 || 545,885 || 556,803 || 1336,528 || 3868,939
 Daudzgadu finanšu shēmas izdevumu kategorija: || 5 || „Administratīvie izdevumi”
 Tā kā
 Patvēruma un migrācijas fonda un Iekšējās drošības
 fonda īstenošanai ir kopīgi elementi, piemēram, politisks
 dialogs ar katru dalībvalsti un, paredzot, ka HOME ĢD
 iekšējā struktūra varētu mainīties, lai
 nodrošinātu jauno fondu pārvaldību (kā arī pašlaik
 pārvaldīto programmu noslēgšanu), nav iespējams
 nošķirt Patvēruma un migrācijas fonda un Iekšējās
 drošības fonda administratīvos izdevumus.
 Tādēļ
 uz 5. izdevumu kategoriju attiecīgie skaitļi atbilst
 kopējiem administratīvajiem izdevumiem, kas tiek uzskatīti par
 nepieciešamiem, lai nodrošinātu, ka ĢD pārvalda abus fondus, un
 nav piešķīrumu kopā.
 miljonos euro (3 zīmes aiz komata)
 || || || 2014. || 2015. || 2016. || 2017. || 2018. || 2019. || 2020 || Pēc 2020. || KOPĀ
 HOME ĢD ||
  Cilvēkresursi || 20,841 || 20,841 || 20,841 || 20,841 || 20,841 || 20,841 || 20,841 || || 145,887
  Citi administratīvie izdevumi || 0,156 || 0,159 || 0,162 || 0,165 || 0,168 || 0,172 || 0,175 || || 1,157
 Kopā HOME ĢD || 20 997 || 21,000 || 21,003 || 21,006 || 21,009 || 21,013 || 21,016 || || 147,044 || 165,589
 KOPĀ daudzgadu finanšu shēmas 5. IZDEVUMU KATEGORIJAS apropriācijas || (Saistību summa = maksājumu summa kopā) || 20,997 || 21,000 || 21,003 || 21,006 || 21,009 || 21,013 || 21,016 || || 147,044
 miljonos euro (3 zīmes aiz komata)
 || || || 2014. || 2015. || 2016. || 2017. || 2018. || 2019. || 2020. || || KOPĀ
 KOPĀ daudzgadu finanšu shēmas 1. līdz 5. IZDEVUMU KATEGORIJAS apropriācijas || Saistības || nepiemēro || nepiemēro || nepiemēro || nepiemēro || nepiemēro || nepiemēro || nepiemēro || nepiemēro ||
 Maksājumi || || || || || || || || ||
 3.2.2.
 Paredzamā ietekme uz darbības
 apropriācijām
 · ̈ Priekšlikums/iniciatīva
 neparedz darbības apropriāciju izmantošanu
 · þ Priekšlikums
 paredz darbības apropriāciju izmantošanu šādā veidā:
 Iekšlietu politika tiek īstenota galvenokārt ar dalīto
 pārvaldību. Lai gan izdevumu prioritātes ir noteiktas ES
 līmenī, faktiskā ikdienas pārvaldība ir uzticēta
 atbildīgajām iestādēm valsts līmenī. Kopīgos
 rezultatīvos rādītājus un mērķus kopā
 noteiks Komisija un atbildīgā iestāde savas valsts programmas
 ietvaros, un tos apstiprinās Komisija. Tāpēc ir
 sarežģīti norādīt sasniedzamos gala mērķus,
 kamēr programmas nav izstrādātas, apspriestas un
 apstiprinātas, kas notiks 2013./2014. gadā.
 Arī attiecībā uz centralizētu pārvaldību HOME
 ĢD nevar sniegt visu to rezultātu izsmeļošu sarakstu, kurus
 paredzēts sasniegt ar finansiālu intervenci fondu ietvaros, to
 vidējām izmaksām un skaitu, kā prasīts šajā
 sadaļā. Pašlaik nav statistikas rīku, kas ļautu
 jēgpilni aprēķināt vidējās izmaksas, pamatojoties
 uz pašreizējām programmām, un šāda precīza noteikšana
 būtu pretrunā principam, ka turpmākajām programmām
 būtu jābūt pietiekami elastīgām, lai pielāgotos
 politiskajām prioritātēm laikposmā no 2014. gada
 līdz 2020. gadam. Tas jo īpaši attiecas uz ārkārtas
 palīdzību un darbībām trešās valstīs un
 saistībā ar tām.
 Saistību apropriācijas miljonos EUR
 (3 zīmes aiz komata)
 Norādīt mērķus un rezultātus ò || || || N gads || N+1 gads || N+2 gads || N+3 gads || ... iekļaut ietekmes atspoguļošanai vajadzīgo gadu skaitu (skat. 1.6. punktu) || KOPĀ
 REZULTĀTI
 Rezultāta veids[34] || Rezultātu vidējās izmaksas || Rezultātu daudzums || Izmaksas || Rezultātu daudzums || Izmaksas || Rezultātu daudzums || Izmaksas || Rezultātu daudzums || Izmaksas || Rezultātu daudzums || Izmaksas || Rezultātu daudzums || Izmaksas || Rezultātu daudzums || Izmaksas || Kopējais rezultātu daudzums || Kopā izmaksas
 KONKRĒTAIS MĒRĶIS Nr. 1[35]... || || || || || || || || || || || || || || || ||
 - Rezultāts || || || || || || || || || || || || || || || || || ||
 - Rezultāts || || || || || || || || || || || || || || || || || ||
 - Rezultāts || || || || || || || || || || || || || || || || || ||
 Starpsumma — 1. konkrētais mērķis || || || || || || || || || || || || || || || ||
 KONKRĒTAIS MĒRĶIS Nr. 2... || || || || || || || || || || || || || || || ||
 - Rezultāts || || || || || || || || || || || || || || || || || ||
 Starpsumma — 2. konkrētais mērķis || || || || || || || || || || || || || || || ||
 KOPĀ – IZMAKSAS || || || || || || || || || || || || || || || ||
 3.2.3.
 Paredzamā ietekme uz
 administratīvajām apropriācijām
 3.2.3.1.
 Kopsavilkums
 · ̈ Priekšlikums/iniciatīva
 neparedz administratīvo apropriāciju izmantošanu
 · þ Priekšlikumā
 paredzēts administratīvo apropriāciju izmantojums šādā
 veidā.
 Tā kā
 Patvēruma un migrācijas fonda un Iekšējās drošības
 fonda īstenošanai ir kopīgi elementi, piemēram, politisks
 dialogs ar katru dalībvalsti un, paredzot, ka HOME ĢD
 iekšējā struktūra varētu mainīties, lai
 nodrošinātu jauno fondu pārvaldību (kā arī pašlaik
 pārvaldīto programmu noslēgšanu), nav iespējams
 nošķirt Patvēruma un migrācijas fonda un Iekšējās
 drošības fonda administratīvos izdevumus.
 Tādēļ
 uz 5. izdevumu kategoriju attiecīgie skaitļi atbilst
 kopējiem administratīvajiem izdevumiem, kas tiek uzskatīti par
 nepieciešamiem, lai nodrošinātu, ka ĢD pārvalda abus fondus, un
 nav piešķīrumu kopā.
 Miljonos EUR (3
 zīmes aiz komata) HOME
 Daudzgadu finanšu shēmas 5. IZDEVUMU KATEGORIJAS apropriācijas[36] || 2014. || 2015. || 2016. || 2017. || 2018. || 2019. || 2020. || KOPĀ
 Cilvēkresursi HOME || 20,841 || 20,841 || 20,841 || 20,841 || 20,841 || 20,841 || 20,841 || 145,887
 Citi administratīvie izdevumi || 0,156 || 0,159 || 0,162 || 0,165 || 0,168 || 0,172 || 0,175 || 1,157
 Starpsumma — daudzgadu finanšu shēmas 5. IZDEVUMU KATEGORIJAS apropriācijas || 20,997 || 21,000 || 21,003 || 21,006 || 21,009 || 21,013 || 21,016 || 147,044
 Ārpus daudzgadu finanšu shēmas[37] 5. IZDEVUMU KATEGORIJAS[38] || 2014. || 2015. || 2016. || 2017. || 2018. || 2019. || 2020. || KOPĀ
 Cilvēkresursi HOME || 0,640 || 0,640 || 0,640 || 0,640 || 0,640 || 0,640 || 0,640 || 4,480
 Citi administratīvi izdevumi || 1,860 || 1,860 || 1,860 || 1,860 || 1,860 || 1,860 || 1,860 || 13,020
 Starpsumma — Ārpus daudzgadu finanšu shēmas 5. IZDEVUMU KATEGORIJAS apropriācijas || 2,500 || 2,500 || 2,500 || 2,500 || 2,500 || 2,500 || 2,500 || 17,500
 KOPĀ || nepiemēro || nepiemēro || nepiemēro || nepiemēro || nepiemēro || nepiemēro || nepiemēro || nepiemēro
 3.2.3.2.
 Paredzamās cilvēkresursu vajadzības
 · ̈ Priekšlikums/iniciatīva
 neparedz cilvēkresursu izmantošanu
 · þ
 Priekšlikums/iniciatīva paredz cilvēkresursu izmantošanu turpmāk
 tabulā norādītajā veidā. Skaitļi, kas
 norādīti par “n” gadu, ir skaitļi, kas attiecas uz
 2011. gadu.
 Tā kā
 Patvēruma un migrācijas fonda un Iekšējās drošības
 fonda īstenošanai ir kopīgi elementi, piemēram, politisks
 dialogs ar katru dalībvalsti un, paredzot, ka HOME ĢD
 iekšējā struktūra varētu mainīties, lai
 nodrošinātu jauno fondu pārvaldību (kā arī pašlaik
 pārvaldīto programmu noslēgšanu), nav iespējams
 nošķirt Patvēruma un migrācijas fonda un Iekšējās
 drošības fonda administratīvos izdevumus.
 Tādēļ
 uz 5. izdevumu kategoriju attiecīgie skaitļi atbilst
 kopējiem administratīvajiem izdevumiem, kas tiek uzskatīti par
 nepieciešamiem, lai nodrošinātu, ka ĢD pārvalda abus fondus, un
 nav piešķīrumu kopā.
 Paredzamais apjoms izsakāms veselos
 skaitļos (vai maksimāli ar vienu zīmi aiz komata)
 || || N gads || N+1 gads || N+2 gads || N+3 gads || Gads N+4 || Gads N+5 || Gads N+6 ||
  Štatu sarakstā ietvertās amata vietas (ierēdņi un pagaidu darbinieki) HOME ||
 || 18 01 01 01 (Galvenā mītne un Komisijas pārstāvniecības) || 136 || 136 || 136 || 136 || 136 || 136 || 136 ||
 || XX 01 01 02 (Delegācijas) || 15 || 15 || 15 || 15 || 15 || 15 || 15 ||
 || 18 01 05 01 (Netiešā pētniecība) || || || || || || || ||
 || 10 01 05 01 (Tiešā pētniecība) || || || || || || || ||
 ||  Ārštata darbinieki (izsakot ar pilnslodzes ekvivalentu )[39] ||
 || 18 02 01 (CA, INT, SNE, ko finansē no vispārīgajām apropriācijām) || 16 || 16 || 16 || 16 || 16 || 16 || 16 ||
 || XX 02 02 (CA, INT, JED, LA un SNE delegācijās) || 10 || 10 || 10 || 10 || 10 || 10 || 10 ||
 || 18 01 04 aa [40] || - galvenajā mītnē[41] || 10 || 10 || 10 || 10 || 10 || 10 || 10 ||
 || - delegācijās || * || * || * || * || * || * || *
 || XX 01 05 02 (CA, INT, SNE — netiešā pētniecība) || || || || || || || ||
 || 10 01 05 02 (CA, INT, SNE — tiešā pētniecība) || || || || || || || ||
 || Citi 13 01 04 02) || || || || || || || ||
 || KOPĀ || nepiemēro || nepiemēro || nepiemēro || nepiemēro || nepiemēro || nepiemēro || nepiemēro ||
 XX ir
 attiecīgā politikas joma vai budžeta sadaļa.
 Cilvēkresursu vajadzības tiks
 nodrošinātas, izmantojot attiecīgā ĢD darbiniekus, kuri jau
 ir iesaistīti konkrētās darbības pārvaldībā
 un/vai ir pārgrupēti attiecīgajā
 ģenerāldirektorātā, vajadzības gadījumā
 izmantojot vadošajam ĢD gada budžeta sadales procedūrā
 piešķirtos papildu resursus un ņemot vērā budžeta
 ierobežojumus. Ārpakalpojumu procesa gadījumā, iesaistot
 izpildaģentūru, summas un aprēķinus koriģē.
 Veicamo uzdevumu
 apraksts
 Ierēdņi un pagaidu darbinieki galvenajā mītnē || Veicamie uzdevumi ietver visus uzdevumus, kas nepieciešami finanšu programmas pārvaldībai, piemēram: - sniegt ieguldījumu budžeta procedūrā; - risināt politiskos dialogus ar dalībvalstīm; - sagatavot gada darba programmas/finansēšanas lēmumus, noteikt gada prioritātes, apstiprināt valstu programmas; - pārvaldīt valstu programmas, uzaicinājumus iesniegt priekšlikumus un uzaicinājumus iesniegt piedāvājumus un tiem sekojošās atlases procedūras; - sazināties ar ieinteresētajām personām (potenciālajiem/faktiskajiem saņēmējiem, dalībvalstīm, utt.); - izstrādāt norādes dalībvalstīm; - pārvaldīt projektus no darbības un finanšu viedokļa; - veikt iepriekš aprakstīto kontroli (ex ante pārbaude, iepirkuma komiteja, ex post revīzija, iekšējā revīzija, grāmatojumu noskaidrošana); - veikt uzskaiti; - izstrādāt un pārvaldīt dotāciju un valsts programmu pārvaldības IT rīkus; - uzraudzīt un ziņot par mērķu sasniegšanu, tostarp gada darbības pārskatā un kredītrīkotāja pastarpinātās deleģēšanas ziņojumos
 Ārštata darbinieki || Uzdevumi ir līdzīgi ierēdņu un pagaidu darbinieku uzdevumiem, izņemot tos uzdevumus, kurus ārštata darbinieki nevar veikt.
 Darbinieki delegācijās || Lai piedalītos politikas īstenošanā iekšlietu jomā un jo īpaši tās ārējā dimensijā, ES delegācijām būs nepieciešamas pietiekamas speciālās zināšanas iekšlietu jomā. Tās varētu nodrošināt Eiropas Komisijas un/vai Eiropas Ārējās darbības dienesta darbinieki.
 3.2.4.
 Saderība ar kārtējo daudzgadu
 finanšu shēmu
 · þ Priekšlikums/iniciatīva
 atbilst nākamajai daudzgadu finanšu shēmai.
 · ̈ Pieņemot
 priekšlikumu/iniciatīvu, jāpārplāno attiecīgā
 izdevumu kategorija daudzgadu finanšu shēmā
 Aprakstīt, kas jāpārplāno,
 norādot attiecīgās budžeta pozīcijas un summas.
 · ̈ Pieņemot
 priekšlikumu/iniciatīvu, jāpiemēro elastības instruments
 vai jāpārskata daudzgadu finanšu shēma[42].
 Aprakstīt, kas jādara, norādot
 attiecīgās izdevumu kategorijas, budžeta pozīcijas un summas.
 3.2.5.
 Trešo personu iemaksas
 · Priekšlikums/iniciatīva neparedz trešo personu
 līdzfinansējumu
 · þ Priekšlikums
 paredz, ka Eiropas finansējumu ir nepieciešams līdzfinansēt.
 Precīzu summu nevar aprēķināt. Regula nosaka
 maksimālās līdzfinansējuma likmes, kas diferencētas
 atbilstoši darbību veidiem:
 Apropriācijas miljonos EUR (3 zīmes aiz
 komata)
 || 2014. || 2015. || 2016. || 2017. || 2018. || 2019. || 2020. || Kopā
 Norādīt līdzfinansējuma struktūru || DV || DV || DV || DV || DV || DV || DV ||
 KOPĀ — līdzfinansējuma apropriācijas || jānosaka || jānosaka || jānosaka || jānosaka || jānosaka || jānosaka || jānosaka ||
 3.3.
 Paredzamā ietekme uz ieņēmumiem
 · þ Priekšlikums/iniciatīva
 finansiāli neietekmē ieņēmumus
 · ̈ Priekšlikums/iniciatīva
 finansiāli ietekmē:
 ·
 ̈ pašu resursus
 ·
 ̈ dažādus ieņēmumus
 miljonos euro (3 zīmes aiz komata)
 Budžeta ieņēmumu pozīcija || Kārtējā budžeta gadā pieejamās apropriācijas || Priekšlikuma/iniciatīvas ietekme[43]
 N gads || N+1 gads || N+2 gads || N+3 gads || ... iekļaut ietekmes ilguma atspoguļošanai vajadzīgo aiļu skaitu (skat. 1.6. punktu)
 Pants .... || || || || || || || ||
 Attiecībā uz
 īpaši novirzāmiem dažādajiem ieņēmumiem
 norādīt attiecīgo(-ās) izdevumu pozīciju(-as).
 Norādīt
 ietekmes uz ieņēmumiem aprēķināšanai izmantoto metodi.
 [1] OV C 115, 4.5.2010.,1. lpp.
 [2] COM(2010)171 galīgā redakcija, 20.4.2010.
 [3] COM(2011)500, galīgā
 redakcija.
 [4] Eiropas Parlamenta un Padomes Lēmums 573/2007/EK
 (OV L 144, 6.6.2007., 1. lpp.)
 [5] Padomes Lēmums 2007/435/EC (OV L 168, 28.6.2007,
 18. lpp.)
 [6] Eiropas Parlamenta un Padomes Lēmums 575/2007/EK
 (OV L 144, 6.6.2007., 45. lpp.)
 [7] "ЕS budžeta pārskatīšana”,
 COM(2010) 700, 19.10.2010.
 [8] Datus vāc Eurostat saskaņā ar
 Eiropas Parlamenta un Padomes Regulu (EK) Nr. 862/2007 par Kopienas
 statistiku attiecībā uz migrāciju un starptautisko
 aizsardzību.
 [9] Finanšu regulas trīsgadu
 pārskatīšanā tika ieviestas izmaiņas dalītas
 pārvaldības principos, un tās ir ņemtas vērā.
 [10] OV C [...], [...], [...]. lpp.
 [11] OV C [...], [...], [...]. lpp.
 [12] OV L 304, 30.9.2004., 12. lpp.
 [13] OV L 132, 29.5.2010., 11. lpp.
 [14] COM(2005) 388 galīgā redakcija.
 [15] OV L 348, 24.12.2008., 98. lpp.
 [16] OV L 349, 25.11.2004., 1. lpp.
 [17] Datus vāc Eurostat saskaņā ar
 Eiropas Parlamenta un Padomes Regulu (EK) Nr. 862/2007 par Kopienas
 statistiku attiecībā uz migrāciju un starptautisko
 aizsardzību.
 [18] OV L 212, 7.8.2001., 12. lpp.
 [19] OV L 131, 21.5.2008., 7. lpp.
 [20] OV L 55, 28.2.2011., 13. lpp.
 [21] OV L, , . lpp.
 [22] OV L 144, 6.6.2007., 1. lpp.
 [23] OV L 144, 6.6.2007., 45. lpp.
 [24] OV L 168, 28.6.2007., 18. lpp.
 [25] Komisijas priekšlikums – Regula par finanšu noteikumiem,
 ko piemēro Savienības gada budžetam (COM(2010)815 galīgā
 redakcija, 22.12.2010.). Ar šo priekšlikumu Komisija oficiāli atsauc
 iepriekšējos tiesību aktu priekšlikumus COM(2007)71 galīgā
 redakcija un COM(2010)260 galīgā redakcija.
 [26] ABM — budžeta vadība pa darbības
 jomām; ABB — budžeta līdzekļu sadale pa darbības
 jomām.
 [27] Kā paredzēts Finanšu regulas 49. panta
 6. punkta a) vai b) apakšpunktā.
 [28] Skaidrojumus par pārvaldības veidiem un atsauces
 uz Finanšu regulu skatīt BudgWeb tīmekļa vietnē: http://www.cc.cec/budg/man/budgmanag/budgmanag_en.html
 [29] Kā minēts Finanšu regulas 185. pantā.
 [30] Dif. — diferencētās apropriācijas, nedif. —
 nediferencētās apropriācijas.
 [31] EBTA: Eiropas Brīvās tirdzniecības
 asociācija.
 [32] Kandidātvalstis un attiecīgā
 gadījumā potenciālās kandidātvalstis no
 Rietumbalkāniem.
 [33] Tehniskais un/vai administratīvais atbalsts un ES
 programmu un/vai darbību īstenošanas atbalsta izdevumi
 (kādreizējās “BA” pozīcijas), netiešā
 pētniecība, tiešā pētniecība.
 [34] Rezultāti ir attiecīgie produkti vai pakalpojumi
 (piemēram, finansēto studentu apmaiņu skaits, uzbūvēto
 ceļu garums kilometros utt.)
 [35] Kā aprakstīts 1.4.2. punktā
 "Konkrētie mērķi..."
 [36] Kopējais finansējums, pamatojoties uz 2011. gada
 galīgo piešķīrumu cilvēkresursiem, ietverot
 ierēdņus un ārējo personālu.
 [37] Tehniskais un/vai administratīvais atbalsts un ES
 programmu un/vai darbību īstenošanas atbalsta izdevumi
 (kādreizējās “BA” pozīcijas), netiešā
 pētniecība, tiešā pētniecība.
 [38] Ārējais personāls, ko finansē no
 kādreizējām BA pozīcijām, pamatojoties uz
 2011. gada galīgo piešķīrumu cilvēkresursiem, tostarp
 ārējais personāls galvenajā mītnē un
 delegācijās.
 [39] CA — līgumdarbinieks; INT — pagaidu
 darbinieki („Intérimaire”); JED — Jeune Expert en Délégation (jaunākie
 eksperti delegācijās); LA — vietējais darbinieks; SNE —
 norīkots valsts eksperts;
 [40] Saskaņā ar robežlielumiem attiecībā uz
 ārštata darbiniekiem, ko finansē no darbības
 apropriācijām (kādreizējām “BA” pozīcijām).
 [41] Galvenokārt struktūrfondi, Eiropas
 Lauksaimniecības fonds lauku attīstībai (ELFLA) un Eiropas
 Zivsaimniecības fonds (EZF).
 [42] Skatīt Iestāžu nolīguma 19. un
 24. punktu.
 [43] Norādītajām tradicionālo pašu resursu
 (muitas nodokļi, cukura nodevas) summām jābūt neto
 summām, t. i., bruto summām, no kurām atskaitītas
 iekasēšanas izmaksas 25 % apmērā.